text:
KOM-BƖƖSÃ SẼN SOKDE:
M taa kãadem bɩ?
Nand tɩ f tõog n leok sok-kãngã, f tog n bao n bãnga fo mengã sẽn sɩd yaa ned ninga. D gom bũmb kẽer yelle:
Foo ne neb a taabã zems-n-taarã
Fo manesem yaa wãn ne f roagdbã, ne f kẽem-dãmbã la ne f yaopã? Fo mi n yika f sũur ne-b bɩ? Fo nong n yaand-b lame wall n gomd-b gom-põaas bɩ? Fo sã n dat tɩ b bãng f sẽn date, f tãsd-b lame bɩ? B sã n sok f zakã rãmb sogs-kãensã, b na n leokame tɩ bõe? Bãng tɩ f sẽn tar manesem ning ne-bã na n sõng-f lame tɩ f bãng f sẽn na n wa tall manesem ning ne f sɩdã bɩ f pagã.—Efɛɛs-rãmbã 4:31.
F zʋgã
Fo komsda raood tao-tao bɩ, bɩ f yaa ned sẽn tẽed manegr wakat fãa? Fo yaa dem-dem soab sẽn dat tɩ nebã maand wa fo sẽn yeelã bɩ, bɩ f yaa wʋmda? Yell taoore, f yõkda f meng bɩ? Fo yaa sũ-mar soab bɩ? Fo sã n modg n bɩɩs zʋg-sõma nins b sẽn sõdg Galat-rãmb 5:22, 23 pʋgẽ wã, na n sõng-f lame tɩ f wa tõog n yɩ pʋg-sõng bɩ sɩd-sõngo.
Ligdã wɛɛngẽ
Fo mii ligd zãab bɩ? Fo mi n kẽe sam bɩ? B rigda foo tʋʋm wakat fãa bɩ? Bõe yĩnga? Yaa tʋʋmdã la yellã bɩ, bɩ yaa patrõ wã? Bɩ yaa minim-wẽng la f tar n segd n demse? Fo sã n pa mi ligd zãabo, f sã n wa kẽ kãadem, rẽ yĩnga f na n wa tõog n zãa zakã ligdã sɩda?—1 Tɩmote 5:8.
Tẽebã wɛɛngẽ
Fo sã n yaa a Zeova Kaset soaba, bõe la f maand sẽn na yɩl n tall zood sõma ne Wẽnnaam? Fo karemda Biiblã bɩ? Fo moonda koɛɛgã bɩ? Fo kẽnda tigissã bɩ? Fo sẽn dat n kẽ kãadem ne ned ningã nongẽ lame tɩ f yɩ ned sẽn tar zood sõma ne Wẽnnaam.—Koɛɛg soaba 4:9, 10.
Fo sã n bao n bãng f sẽn sɩd yaa ned ningã sõma, f pa na n bao ned sẽn na n sãam f zʋg-sõma wã ye. Na n yɩɩ ned sẽn na n sõng-f tɩ f maneg n bɩɩs-ba.


c: text/html

text:
SAK PIIGA
Biiblã sẽn yet malɛgsã ne zĩn-dãmbã zugu
1. Bõe yĩng tɩ d segd n bao n bãng bũmb kẽer malɛgsã zugu?
A ZEOVA ratame tɩ d bãng a zakã neba. Malɛgsã yaa Wẽnnaam zakã neba. Biiblã pʋgẽ, b boond-b lame tɩ “Wẽnnaam kom-dibli.” (Zoob 38:
2. Malɛgsã yii yɛ? Bãmb b wãn la Wẽnnaam naan-yã?
2 D tog n bao n bãnga sẽn sɩng to-to tɩ malɛgsã wa beẽ. Koloos-rãmb 1:
3. Bõe la Zoob 38:
3 Biiblã wilgame t’a Zeova naana malɛgsã n yaool n naan tẽngã. A sẽn naan tẽngã poore, malɛgsã manesem yɩɩ wãna? Zoob sebrã yeelame tɩ b kaasa ne sũ-noogo. Dẽnd b ra yaa zag-yɛng neb sẽn naagd taab n maand a Zeova raabã.—Zoob 38:4-7.
MALƐGSÃ SÕNGDA WẼNNAAM NIN-BUIIDÃ
4. Bõe n wilgd tɩ ninsaalbã yell paka malɛgsã?
4 Ninsaalbã yell paka malɛgsã. B leb n baood n na n bãnga a Zeova raabã ne ninsaalbã la ne tẽngã sẽn yaa a soaba. (Yel-bũnã 8:
5. Pĩnd wẽndẽ wã, bõe la malɛgs maan n sõng wẽn-sakdba?
5 A Zeova tʋma malɛgs a yiib tɩ b sõng a Lot ne a zakã rãmb tɩ b põs Sodom ne Gomoor sãoongã. (Sɩngre 19:
6. a) Bõe n wilgd tɩ malɛgsã sõngda Wẽnnaam nin-buiidã rũndã-rũndã? b) Sogs-bʋs la d na n leok masã?
6 Rũndã-rũndã, malɛgsã pa le vẽnegd b mens ne ninsaalbã ye. La Wẽnnaam ket n tʋmd-b lame tɩ b sõngd a nin-buiidã. Biiblã yetame: “Sẽn-Ka-Saab malɛɛkã gũuda sẽn zoet-b bãmbã, n fãagd-ba.” (Yɩɩn-sõamyã 34:
BƐƐB D SẼN PA TÕE N YÃ NE NIFU
7. A Sʋɩtãan belgda nebã tɩ b maand bõe?
7 D yãa sak a 3 wã pʋgẽ tɩ malɛk a yembr n kɩɩs Wẽnnaam, hal n da rat tɩ lebg yẽ la naaba. Biiblã pʋgẽ, b boond-a lame tɩ Sʋɩtãana. (Vẽnegre 12:
8. a) Sɩnga wãn tɩ malɛgs kẽer lebg zĩn-dãmba? b) Bõe la zĩn-dãmbã maan n na n paam n põs sa-kãsengã?
8 A Nowe wakatẽ wã, malɛgs n kɩɩs a Zeova, n yi saasẽ n sig tẽngã zug n tedg b mens n lebg ninsaalba. Bõe yĩnga? Biiblã yeelame tɩ b ra rata pagba. (Karm-y Sɩngr 6:
9. a) Zĩn-dãmbã sẽn leb saasẽ wã, bõe n maane? b) Bõe yell la d na n gom masã?
9 Wẽnnaam pa sak tɩ malɛgs nins sẽn kɩɩs-a wã le naag malɛgs a taabã n yɩ a zakã neb ye. (2 Pɩyɛɛr 2:
ZĨN-DÃMBÃ SẼN TUDGD NEBÃ TO-
TO
10. Zĩn-dãmbã maanda wãn n tudgd nebã?
10 Zĩn-dãmbã maanda bũmb toor-toor n bẽt nebã. Neb kẽer gomda ne zĩn-dãmbã b toore, tɩ sãnda me kẽnd kinkir-bagb nengẽ n na n paam n gom ne zĩn-dãmbã. La Biiblã keoogda tõnd tɩ d zãag d mens ne bũmb nins fãa sẽn yaa zĩn-dãmb yɛla. (Galat-rãmbã 5:
11. Zĩn-dãmbã tũnugda ne bõe n bẽt nebã, la bõe yĩng tɩ d segd n lak d mens ne rẽ?
11 Zĩn-dãmbã tũnugda ne bũmb a taab me n bẽt nebã. Yaa b sẽn kɩt tɩ nebã tẽed tɩ b tõe n sõng-b lame tɩ b bãng sẽn wat beoogo, wall bũmb sẽn solgã. Rẽ n so tɩ neb kẽer bʋgd bagre, n wẽed bĩisri, wall b wilgd zãmsd võorã. Sãnda me geta ãdse, wall nug-pʋg gʋlsem. Neb wʋsg tagsdame tɩ woto fãa pa wẽng ye. La pa sɩd ye. Yaa yell menga. Bala, Biiblã wilgdame tɩ sẽn maand-b woto wã fãa tʋmda ne zĩn-dãmbã. Wala makre, Tʋʋm 16:
12. a) Ned sã n bao n na n gom ne sẽn ki-bã, bõe yĩng tɩ yaa yelle? b) Bõe yĩng tɩ kiris-nebã pa kẽesd b mens zĩn-dãmb yɛlẽ?
12 Bũmb a to la zĩn-dãmbã maand n tudgd nebã. B ratame tɩ nebã tẽ tɩ sẽn vɩ-bã tõe n goma ne sẽn ki-bã, la tɩ sẽn ki-bã tɩ vɩɩ zĩig a to, n tõe n gom ne nebã wall b maan-b wẽnga. Wala makre, nina zoa bɩ a zak ned sã n maan kaalem, a tõe n tɩ yãa kinkir-baga. Kinkir-bagã tõe n togsa bũmb kiidã zug tɩ yaa sɩda, pa rẽ bɩ a gom tɩ kell n wõnd kiidã koɛɛga. (1 Sãmwɛll 28:
13. Neb wʋsg sẽn da zoet zĩn-dãmbã tõog n maana bõe?
13 Zĩn-dãmbã pa tudgd nebã bal ye. B kẽesd-b-la rabeem. Rũndã-rũndã, a Sʋɩtãan ne a zĩn-dãmbã miime tɩ b ‘wakatã sẽn ketã ka waooge,’ la tɩ ka la bilfu Wẽnnaam na n sãam-b lame. Rẽ n so tɩ b wẽnemã yɩɩd pĩnda. (Vẽnegre 12:
D SẼN TÕE N MAAN N PAAM D MENS NE ZĨN-DÃMBÃ
14. Wa pipi kiris-neb kẽer sẽn maanã, bõe la ned tõe n maan n paam a meng ne zĩn-dãmbã?
14 Biiblã wilgda tõnd sẽn tõe n maan tɩ zĩn-dãmbã ra paam-do, la d sẽn tõe n maan n paam d mense. Wala makre, nand tɩ Efɛɛs tẽngã neb kẽer lebg kiris-neba, b ra gomda ne zĩn-dãmbã. Bõe la b maan n paam b mense? Biiblã yetame: “Neb wʋsg sẽn da be bãmb sʋkã n yaa bag-bʋgdbã talla b sɛbã n wa n yõog bugum nebã fãa taoore.” (Tʋʋmã 19:
15. Sẽn na yɩl n tõog n mao ne malɛg-wẽnsã, bõe me la d segd n maane?
15 Efɛɛs kiris-nebã sẽn sãam b bagrã sɛbã, yʋʋm a wãn poore, tʋm-tʋmd a Poll gʋls-b-la lɛtr n wilg tɩ b tog n kell n nanga pãng n zab ne malɛg-wẽnsã. (Efɛɛs-rãmbã 6:
16. Bõe la d tõe n maan tɩ paasd d tẽebã pãnga?
16 Bõe la d tõe n maan tɩ paasd d tẽebã pãnga? D tog n karemda Biiblã daar fãa, la d teeg a Zeova sẽn na yɩl t’a kogl-do. D sã n kɩs a Zeova sɩd zãnga, a Sʋɩtãan ne zĩn-dãmbã pa na n tõog n maan-d wẽng ye.—
17. Bõe me la d segd n maan n paam koglgo?
17 Bõe me la Efɛɛs kiris-nebã ra segd n maane? B tẽngã ra pida ne zĩn-dãmb yɛla. Rẽ n so t’a Poll yeel-b yaa: “Pʋʋs-y wakat fãa . . . n da bas ye.” (Efɛɛs-rãmbã 6:
18, 19. a) Bõe la d segd n maan n tõog zabr ning d sẽn tar ne a Sʋɩtãan la ne a zĩn-dãmbã? b) Sok-bʋg la d na n leok sak ning sẽn pʋgdã pʋgẽ?
18 D sã n sãam bũmb ning fãa d sẽn tar n maand zĩn-dãmb yɛlã, la d teeg a Zeova sẽn na yɩl t’a kogl-do, a Sʋɩtãan ne a zĩn-dãmbã pa na n tõog-d ye. D pa segd n zoe-b ye. (Karm-y Zak 4:
19 La sẽn mik t’a Sʋɩtãan ne zĩn-dãmbã kɩtame tɩ ninsaalbã namsd wʋsgã, bõe yĩng tɩ Wẽnnaam nan pa sãam-ba? D na n leoka sok-kãngã sak ning sẽn pʋgdã pʋgẽ.

robotstxt: allowed

filter: keep


text:
Best Lihlaam podcasts we could find (Updated February 2018)
Related podcasts: Nakẽndre Islamic Religion Education Sẽn Pʋgẽ Pagba Rãmba Laninga Dɩk Sõmb Tẽnga Mabi-taase Vιιm Legsego Sogseg Lihlaam-poak Dũnĩ Kẽed Waagiba Lihlaam public [search 0]
Related podcasts: Nakẽndre Islamic Religion Education Sẽn Pʋgẽ Pagba Rãmba Laninga Dɩk Sõmb Tẽnga Mabi-taase Vιιm Legsego Sogseg Lihlaam-poak Dũnĩ Kẽed Waagiba Lihlaam public [search 0]
L
Lihlaam-poak nakẽndre
B goma pag ziri lihlaanga pʋgẽ, la a gom pag hake ramba la yel lanĩns sẽn yaa tιlay n dog a zugu, a lebẽ goma pag luda-meg lihlaagã pʋga yelle, la pag lihlaanga zãmsg yelle, la pag tẽeg tιrga dĩina pʋgẽ wã yelle, n tʋg n baas ne sogsg legsgo.
L
Lihlaam vιιm nakẽndre ne a lihlaam mabi-taase tẽnga ye pʋgẽ
A goma gom-zuraada tãabo: lihlaang mabir yιιdlem, bũm lanĩng sẽn ziligd mabiirã la sẽn sãamd mabiirã
L
Lihlaam waagiba sẽn kẽed ne a dĩina la a dũnĩ yelle
Morã goma me n wilg lihlaam sẽn yaa soaba, la a gom wẽn-yebmgãla sũr-loeega mangr yelle tawr tɩ d na pa yik ne tũudm ba a yen ye, la leb n wilg lihlaang sẽn dat n yeelga, la leb n gom nabiyaam-dãmbã sẽn tall nĩdg-pãng laning dĩina tilgr weengẽ la b sẽn yã nang laninga, n tɩ baas ne zoe n tog dĩina tũudũm zĩigẽ yelle.
L
Lihlaam sẽn sõmb n dɩk nakẽndre laninga a zak pʋgẽ, la a rãmba la a pagba
A goma lihlaam sẽn na n dɩk nakẽndr laning ne a zak-rãmba la a pagba, la a keng nebã vɩɩm song ne a paga, la lud n menga wẽnd yĩngã yelle, n tʋg n baas ne neba kewbo sẽn kẽed ne tɩttã maango.
S
Sogseg legsego
B kõo vẽenem yel lanins sẽn watã zugu:1- Semineer ramba bʋʋdo2- Pʋʋs Ahmadɩya maa sɩɩ’a ned poorẽ bʋʋdo3- Lihlaam pok sẽn na n fur mompeer bʋʋdo4- Lihlaam pok sẽn na n fur pʋʋs-bahd bʋʋdo5- Ra-saar tikr hutb pʋgẽ bʋʋdo6- Fagir laandãan bog la naoongã sẽn be wã7- Pagb laandãan bʋʋdo8- Yals limaam taor n pʋʋs bʋʋdo9- Yalla kũum tõe pʋʋs n yɩlmame bɩɩ
K
Kom-bi-bɩɩsã zuloeese
B gomame n kõ vẽenem sẽn kẽed ne yel lanins sẽn wattã:1- Bõe la bi-bɩɩga?2- Bi-bɩɩg sẽn yaa lihlaam sẽn na n dɩk Na-kẽndr laning sũnoog yela pʋgẽ.3- Yel sãnda sẽn pa tɩlay fur pʋgẽ tɩ d sõmb n gũus-ba.4- Kom-bi bɩɩsã ne yerma lihlaangã pʋgẽ.5- Kom-bi bɩɩsã ne sɩgarã yũubu.6- Kom-bi bɩɩsã ne nebã hake rãmb gũusgu.7- Kom-bi bɩɩsã ne sũ-pa-noom wilgri vɩɩgã pʋgẽ.
L
Lihlaam sẽn sõmb n dɩk nakẽndre laninga a zak pʋgẽ, la a rãmba la a pagba
Lihlaam sẽn sõmb n dɩk nakẽndre laninga a zak pʋgẽ, la a rãmba la a pagba
L
Lihlaam waagiba sẽn kẽed ne a dĩina la a dũnĩ yelle
Lihlaam waagiba sẽn kẽed ne a dĩina la a dũnĩ yelle
L
Lihlaam-poak nakẽndre
1Lihlaam-poak nakẽndre51:08
Lihlaam-poak nakẽndre
L
Lihlaam vιιm nakẽndre ne a lihlaam mabi-taase tẽnga ye pʋgẽ
Lihlaam vιιm nakẽndre ne a lihlaam mabi-taase tẽnga ye pʋgẽ


text:
Kibar 45: Zeriko lalsã lʋɩɩse
BÕE n kɩt tɩ Zeriko lalsã lʋɩtẽ? Wõnda bõmb n lʋɩ b zutu. La wakat kãng tɩ bõmb la bug-raad meng ka be ye. Dẽnd yaa a Zeova n maan yel-solemd tɩ lalsã lʋɩtẽ. Bɩ d ges sẽn yɩ to-to.
A Zeova yeela a Zozue yaa: ‘Bɩ foo ne f sodaasã gilg tẽngã vugr daar fãa, tɩ ta rasem a yoobe. Zã-y kãabg koglgã n gilg tẽngã. Bɩ maan-kʋʋdb a yopoe tall bard a yopoe n lʋɩ kãabg koglgã taoor n peebdẽ.’
‘La rasem a yopoe daarã, bɩ y gilg tẽngã naoor a yopoe. Rẽ poor bɩ maan-kʋʋdbã peeb bardã wʋsgo, tɩ ned kam fãa zẽk a koɛɛg n kaas wʋsgo, tɩ tẽngã lalsã na n lʋɩɩme.’
A Zozue ne Israɛll nebã maana wa a Zeova sẽn yeelã. Rasem a yoobã fãa b sẽn wa n gilgd tẽngã, ned baa a ye ra pa gomd ye. Ra yaa bardã peebg la kẽnã bʋʋr bal la b wʋmda. Wẽnnaam nebã bɛɛb sẽn da be Zeriko wã segd n yɛɛsame. Yãmb nee wĩ-miuugã sẽn yag fenetrẽ wã bɩ? Yaa ãnd roog fenetre? Yaa a Rahaab. A maana rap a yiibã sẽn yeel-a t’a maanã. A zakã rãmb fãa bee ne-a a roogã pʋgẽ n gũudẽ.
Rasem a yopoe daarã, b sẽn gilg tẽngã naoor a yopoe wã poore, b peeba bardã tɩ sodaasã kaas tɩ lalsã lʋɩ. A Zozue yeela sodaasã yaa: ‘Kʋ-y tẽngã nebã fãa, la y yõog tẽngã la bũmb nins fãa sẽn be a pʋgẽ wã bugum. Tall-y wanzuri wã ne sãnemã la zũudã ne kutã bal n wa a Zeova sɛk-roogã pʋgẽ, tɩ b bĩng laogã bĩngr zĩigẽ.’
A Zozue yeela rap a yiibã sẽn da wa n ges Zeriko tẽngã tɩ b kẽng a Rahaab roogẽ wã n tɩ yiis yẽ ne a buudã fãa. A Rahaab ne a zakã rãmb põsame, wa rap a yiibã sẽn da pʋlm-a wã.
Zozue 6:1-25.
Sogsgo
- A Zeova yeela tãb-biisã la maan-kʋʋdbã tɩ b maan bõe rasem a yoob pʋgẽ?
- Bõe la rapã ra segd n maan rasem a yopoe daarã?
- Wa yãmb sẽn ne foto wã zugã, bõe n maan Zeriko lalsã?
- Bõe yĩng tɩ wĩ-miuug luund roogã fenetrẽ?
- Bõe la a Zozue yeel tãb-biisã tɩ b maan Zeriko tẽngã la a nebã, la bõe la a yeel-b tɩ b maan ne wanzuri wã, sãnemã, zũudã, la kutã?
- A Zozue yeela rap a yiib nins sẽn da tɩ ges tẽngã tɩ b maan bõe?
Sogsg a taaba
- Karm-y Zozue 6:1-25.
Wãn to la Israɛll nebã sẽn kẽn n gɩlg Zeriko to-to rasem a yopoe daarã wõnd a Zeova Kaset rãmbã sẽn moond koɛɛgã to-to rũndã-rũndã wã? (Zoz. 6:15, 16; Ezai 60:22; Mat. 24:14; 1 Kor. 9:16)
Wãn to la bãngr gomdã b sẽn deng n togs tɩ be Zozue 6:26 pids yʋʋm kobs-nu loogr poore, la woto zãmsda tõnd bõe a Zeova goamã wɛɛngẽ? (1 Rĩm 16:34; Ezai 55:11)


text:
Kibar a 2: Zĩ-neere
GES-Y tẽngã sẽn lebg to-to masã! Bũmba fãa ka neer sɩda? Ges-y moodã, tɩɩsã la rũmsã. Yãmb nee wobdã la bõn-yẽesã bɩ?
Zĩ-kãngã maana wãn n lebg neer woto? D ges Wẽnnaam sẽn maneg tẽngã to-to.
Wẽnnaam deng n kɩtame tɩ mood yi n pid tẽngã. A leb n maana tɩɩs buud toor-toore. Tɩɩsã ne moodã kɩtame tɩ tẽngã lebg neere. A kɩtame tɩ tɩɩs wʋsg womd biisi, tɩ f sã n dɩtẽ bɩ yaa noogo.
Rẽ poore, Wẽnnaam naana zĩmã n kɩt tɩ bãmb be koomẽ wã, la a naan liuuli wã me tɩ b yɩgda. A naana rũm-bõones la rũm-bɛda. A naana baase, yũusi, la wed-moose. Sõdg-y rũms nins yãmb sẽn mi wã tɩ d gese. Wẽnnaam sẽn maan bõn-kãensa fãa n kõ tõndã ka sõma sɩda?
Wẽnnaam yãka zĩig a ye n maneg tɩ yaa sõma hal wʋsgo. A boola zĩ-kãng tɩ Edɛn. Bũmba fãa ra yaa neere. Wẽnnaam da ratame tɩ tẽngã gill fãa lebg neer wa zĩ-kãngã sẽn yaa to-to wã.
La Wẽnnaam gesame tɩ bũmba fãa yaa neere, la bũmb n paooge. Yãmb we n ges fotã yɛsa. Yaa bõe n be tẽngã zug n yaool n ka be ka? Bɩ d naag taab n ges bũmb ning Wẽnnaam sẽn na n naan n paase.
Sɩngre 1:11-25; 2:8, 9.
Sogsgo
- Wãn to la Wẽnnaam maneg tẽngã tõnd yĩnga?
- Sõdg-y rũms buud toor-toor Wẽnnaam sẽn naane. (Ges-y foto wã.)
- Bõe n kɩt tɩ zĩig ning b sẽn boond tɩ Edɛnnã ra yaa neere?
- Wẽnnaam da ratame tɩ tẽngã fãa lebg wãn-wãna?
Sogsg a taaba
- Karm-y Sɩngr 1:11-25.
Bõe la Wẽnnaam naan rasem a tãab-n-soabã? (Sɩng. 1:12)
Rasem a naas-n-soabã, bõe la a maan-yã? (Sɩng. 1:16)
Bõe la Wẽnnaam naan rasem a nu la a yoob soabã? (Sɩng. 1:20, 21, 25)
- Karm-y Sɩngr 2:8, 9.
Tɩɩs a yiib bʋs la Wẽnnaam da ning Edɛn tɩ yaa toor ne b taabã? Bõe la b ra makda?


text:
SAK 14
Bõe yĩng tɩ Wẽnnaam sigl a nin-buiidã?
1. Bõe yĩng tɩ Wẽnnaam da sigl pĩnd Israyɛll buudã?
Wẽnnaam da yãka a Abrahaam yagensã tɩ b lebg buud a sẽn sigli, n kõ-b noy la a bool-b tɩ Israyɛlle. Bãmb n da segd n ges tɩ tũudum hakɩkã ra sãame, la tɩ ned ra tek Wẽnnaam goamã ye. (Yɩɩl Sõamyã 147:19, 20) Woto, ne Israyɛll maasem, dũniyã buud fãa neb ra tõe n paama barka.
Wẽnnaam da yãka Israyɛll buudã n dat tɩ b yɩ a kaset rãmba. B kibarã sõngda tõnd tɩ d bãng Wẽnnaam noyã tũub sẽn nafd ned to-to. (Tõodo 4:6) Dẽnd ne Israyɛll maasem, buud a taabã neb ra tõe n bãnga Wẽnnaam sɩd-sɩdã.
2. Bõe yĩng tɩ Wẽnnaam sigl kiris-neb hakɩkã?
Sẽn wa n beẽ, Israyɛll kɩɩsa Wẽnnaam n kong a lohormã, t’a kɩt tɩ kiris-neb tigingã ledg-ba. (Matɩe 21:43; 23:37, 38) Lebga kiris-neb hakɩkã n deeg pĩnd Israyɛllã zĩigẽ, n yaa a Zeova kaset rãmba.
A Zezi sigla a karen-biisã sẽn na yɩl tɩ b moon koɛɛgã, la b sõng buud fãa neb tɩ b lebg a karen-biisi. (Matɩe 10:7, 11; 24:14; 28:19, 20) D sẽn vɩ dũniyã yaoolem wakatã, tʋʋm-kãngã kolga saabo. A Zeova kɩtame tɩ buud toor-toor neb milyõ rãmb naag taab tũudum hakɩkã pʋgẽ. A buud zɩ n zĩnd ye. (Wilgri 7:9, 10) Wẽnnaam sigla kiris-neb hakɩkã sẽn na yɩl tɩ b sõngd taab la b kengd taab raoodo. Dũniyã gill zugu, b sẽn zãmsd bũmb nins b tigimsã pʋsẽ wã fãa yaa a ye.
3. A Zeova Kaset rãmbã rũndã-rũndã siglgã sɩnga wãn to?
Yʋʋmd 1870 wã sẽnese, neb sul-bil sẽn da tigimd taab n zãmsd Biiblã wa n bãnga bũmb kẽer Biiblã sẽn yete, tɩ nebã yaool n da bas rẽ tẽeb daar zãra. B bãngame t’a Zezi lugla kiris-nebã tigingã koɛɛgã mooneg yĩnga. Woto kɩtame tɩ b sigl koɛɛgã moonego, n na n moon-a dũniyã gill zugu. Yʋʋmd 1931 wã tɛka, b pʋda b mens t’a Zeova Kaset rãmba.
4. A Zeova Kaset rãmbã sigla wãn-wãna?
Pipi kiris-nebã wakatẽ, b ra tara tʋm-tʋmdb la kãsem-dãmb sẽn da be Zerizalɛm n get tigimsã sẽn be zĩis toor-toorã yelle. B sullã ra sak n deegame tɩ yaa a Zezi n yaa tigingã taoor soaba. (Tʋʋma 16:4, 5) Rũndã-rũndã me, a Zeova Kaset rãmbã tara taoor-lʋɩtb sulli, sẽn yaa yel-gɛtb sẽn tar minim. Sul-kãngã n get a Zeova Kaset rãmbã biru rãmbã yelle, n kɩtdẽ tɩ b yiisd sɛb Biiblã zãmsg yĩnga, la b lebgd seb-kãens buud-goam sõor sẽn yɩɩd 600 pʋsẽ n kõt nebã. Woto kɩtame tɩ b tõogd n wilgd tigimsã sẽn yɩɩd 100 000 sor Wẽnnaam tũubã pʋgẽ, la b kengd b tẽebã. Tiging fãa pʋgẽ, b yãkda rap sẽn kõt mak-sõng tɩ b yaa kãsem-dãmb bɩ yel-gɛtba, n get Wẽnnaam nebã yell ne nonglem.
A Zeova Kaset rãmbã sigla sõma n moond koe-noogã la b sõngd neb tɩ b lebgd a Zezi karen-biisi. D moonda zak-zak wa tʋm-tʋmdbã. (Tʋʋma 20:20) Ned ning fãa sẽn date, d zãmsd-a-la Biiblã. La d pa nin-buiid sẽn sigl sõma bal ye. D yaa wa zak a ye neba, t’a Zeova yaa d Ba sẽn nong-do. D fãa yaa saam-biisi, n dat taab neere. (2 Tesalonik rãmba 1:3) A Zeova nin-buiidã tara sũ-noogo, b sẽn sigl sõma n maand a raabã la b sõngd neb a taabã yĩnga.
Y sã n dat n bãng n paase
Biiblã sɩd yetame tɩ bõe?
Pa-
y Wẽnnaam nonglmã pʋgẽ
Wãn to la d tõe n wilg Wẽnnaam tɩ d nong-
ÃND DÃMB N MAAND A ZEOVA RAABÃ RŨNDÃ-RŨNDÃ?
A Zeova Kaset rãmbã yaa nin-bʋs buudu?
A Zeova Kaset rãmb a wãn la yãmb mi? Bõe la yãmb sɩd mi tõnd zugu?


text:
SAK A 9
Wakat bʋg la tẽngã na n lebg arzãna?
Yɛlã wilgdame tɩ ka la bilfu, Wẽnd Rĩungã na n kẽesa a toogo. Luk 21:10, 11; 2 Tɩmote 3:1-5
Biiblã ra pĩnd n togsa yɛl tɩ pidsd rũndã-rũndã. A yeelame tɩ nebã na n yɩɩ ligd-nongdba, ba-rãmb la ma-rãmb kɩɩsdba, pʋto-rãmb la neb sẽn nong dũniyã sũ-noogo.
A yeelame me tɩ tẽn-digimdg kãsemse, zaba, kom la bã-longds na n zĩndame. Woto fãa bee rũndã-rũndã.
A Zezi yeelame me tɩ b na n moona Wẽnnaam soolem koe-noogã dũniyã gill zugu.—Matɩe 24:14.
Wẽnnaam Rĩungã na n kɩtame tɩ wẽnem buud fãa sa. 2 Pɩɛɛr 3:13
Ka la bilfu, a Zeova na n sãama nin-wẽnsã fãa.
B na n sɩbga a Sʋɩtãan ne zĩn-dãmbã.
Sẽn kelgd-b Wẽndã na n põsame n vɩɩmd dũni-paalg sẽn pid ne tɩrlem pʋgẽ, tɩ rabeem le kae, tɩ nebã nong taab la b bas yard ne taaba.


text:
SAK A 2
Yãmb mii Wẽnnaam sɩd-sɩdã bɩ?
Wẽnnaam sɩd-sɩdã yaa a ye. A yʋʋr la a Zeova. Biiblã yeta woto: “Yãmb y ye bal yʋʋr n yaa [Zeova, MN], yãmb yaa Sẽn-ka-to dũniyã tɛk fãa.” (Yɩɩl Sõamyã 83:19) A bee saasẽ, tõnd pa tõe n yã-a ye. A nonga tõndo, n dat tɩ tõnd me nong yẽ. A ratame me tɩ d nong d taabã. (Matɩe 22:35-40) Yẽ la ãndũniyã fãa naand la a naaba.
Wẽnnaam a Zeova sẽn deng n naan-a soabã yaa malɛk sẽn tar tõog wʋsgo. Yẽ la b sẽn wa n boond t’a Zezi Kiristã. A Zeova naana malɛgs a taab me.
A Zeova n naan bũmb nins fãa sẽn be saasẽ wã, . . . la sẽn be tẽngã zugã. Wilgri 4:11
Wẽnnaam a Zeova n naan ãdsã ne tẽngã la bũmb nins fãa sẽn be a zugã.—Sɩngre 1:1.
A yãka tẽng tom n naan a Ãdem sẽn yɩ pipi ninsaalã.—Sɩngre 2:7.


text:
GŨUSG GASGÃ Yʋʋm-sare 2016
Sõss nins d sẽn na n zãms yʋʋmd 2017 yʋʋm-vẽkr rasem 30 n tãag yʋʋmd wao-fugdg rasem 26 bee seb-kãngã pʋgẽ.
NED VƖƖM KIBARE
Mam lebga bũmbã fãa, nebã fãa yĩnga
Tʋʋm nins b sẽn kõ a Denton Hopkinson a sẽn wa n yaa bi-bɩɩgã sõng-a lame t’a bãng t’a Zeova nonga neb buud fãa.
Wẽnnaam barkã sẽn ka to wã yĩnga, d paama d mense
Y sã n bãng a Zeova sẽn maan n fãag-y ne yel-wẽnã, na n naf-y-la wʋsgo.
“Sɩɩgã ratem sakr wata ne vɩɩm la bãane”
Rom-dãmb sak a 8 wã kõta sagls sẽn tõe n sõng-y tɩ y wa paam keoor ning Wẽnnaam sẽn pʋlem neb nins sẽn na n sak yẽ wã.
Y tẽrame bɩ?
Yãmb karma Gũusg Gasg nins b sẽn yiis yaoolmã bɩ? Bɩ y ges sogsg a wãn la y tõe n leoke.
Bas-y yãmb yɩɩrã fãa ne a Zeova
Wakat ninga, neb nins sẽn tũud a Zeova wã me mi n maanda yɩɩre. Ad bũmb a naas sẽn tõe n sõng-y tɩ y paam “Wẽnnaam laafɩ wã.”
A Zeova ronda sẽn baood-b yẽ ne b sũy fãa wã
D sẽn mi t’a Zeova na n wa keo-d lame wã, wãn to la rẽ nafd tõndo? Bõe la a maan n keo neb sẽn tũ-a pĩnd wẽndẽ, la wãn to la a keood sẽn tũud-b yẽ rũndã-rũndã wã?
Sũ-bʋgsem soab yaa yam soaba
B sã n gom-y wẽng wall b maan-y sẽn pa segde, yɩl n tõog n kell n tall sũ-bʋgsem pa nana ye. La Biiblã sagenda kiris-nebã tɩ b yɩ sũ-bʋgsem dãmba. Bõe n tõe n sõng-y tɩ y rɩk Wẽnnaam togs-n-taar n yɩ sũ-bʋgsem soaba?
Yʋʋmd 2016 Gũusg Gasgã sõss ẽndɛgse
Sõss toor-


text:
KOM-BƖƖSÃ SẼN SOKDE:
M sã n kɩɩsa m roagdbã noore, m tog n maana wãna?
Ad f sẽn segd n maane, f sã n pa rat n zẽn yellã:
Togs sɩda. F sã n yag ziri, f roagdbã pa na n le kõ-f sɩd ye. Dẽ wã, pelg f pʋg n togs fãa.—Yel-bũnã 28:13.
Ra bao padems ye. Ra maan me tɩ yaa wa f sẽn maanã pa tolg yaa wẽng ye.
Tẽeg tɩ “
leok-bʋgsg sigsda sũuri, la gom-kɛgeng paasda sũ-puugri.”—Yel-bũnã 15:1.
Kos sugri. Yeel f roagdbã tɩ f kota sugri, f sẽn maan tɩ b sũurã sãame, wall f sẽn bao yell n kõ-bã yĩnga. Fo sã n kos sugri, na n sõng-f lame. Sẽn paase, tõe tɩ sɩbgrã pa na n yɩ toaag ye. La sẽn yaa a soab fãa, f tog n kosa sugr ne f sũur fãa.
Sak n deeg f kɩɩsgã sẽn wa ne yɛl ninsã. Rẽ na n wilgame tɩ f yaa ned sẽn bɩ. F sẽn tõe n maan me yaa f sẽn na n modg tɩ f roagdbã yam gãande, tɩ b le kõ-f sɩda.—Yel-bũnã 20:11.
F roagdbã pa feesd foo ye. La b tog n bao n bãnga bũmb nins f sẽn maandã. Yaa b tʋʋmd la rẽ. Rẽ n so tɩ Biiblã gomd “
ba noore,” la “
ma zãmsg” yelle.—Yel-bũnã 6:20.
F sã n dat tɩ f roagdbã kõ-f sor tɩ f maan bũmb kẽere, f tog n...
tũu noy nins b sẽn gãnegã
saka b sẽn yetã. Sakrã tog n naaga f zʋg-sõma wã sʋka. Na n sõnga f roagdbã tɩ b bãng fo sẽn yãk yam n na n yɩ ned ning f sũurã pʋgẽ wã.


text:
M maanda wãn tɩ maam ne m karen-saambã moor noome?
Reng n tags neere!
D gom a Rachel yelle. Lekollẽ wã, a Rachel ra paamda not-sõma, n tãag a sẽn wa n ta sẽnkɩɛm (5e). Yɛlã fãa toeemame. Ad a sẽn yeele: “
Karen-saambã ra maanda a sẽn tõe sẽn na yɩl tɩ m da paam not-sõng ye.” Bõe yĩng tɩ ra yaa woto? Karen-saambã yeela a Rachel ne a roagdbã vẽeneg tɩ yẽ kisa a Rachel tũudmã.
Bõe la b maan-yã? A Rachel yeelame: “
Karen-saambã sã n da kõ maan not sẽn pa sõma, tɩ yaa vẽeneg tɩ yaa a sẽn kis mam tũudmã yĩnga, maam ne m ma tũuda taab n tɩ sõs ne-a. Bilf-bilfã, a wa n basame.”
Yel-kãngã buud sã n paam-fo, tall raood n tɩ togs f roagdbã. Tõe tɩ b na n tɩ sõsa ne karen-saambã bɩ ne lekollã taoor-dãmba, tɩ b bao yellã tɩɩm.
La togs sɩdã, pa wakat fãa la f paamd yellã tɩɩm ye. Wakat ninga, yaa f tall sũ-mar bala. (Rom-dãmbã 12:17, 18) Ad a Tanya sẽn tẽeg n yeele: “
Tõnd karen-saamb a ye n da namsd tõndo.” “
A mi n tʋʋda tõnd n yetẽ tɩ d zutã kae ye. Sɩngrẽ wã, m da yãbdame. La m wa n kõ-m meng yam, n yetẽ tɩ pa maam m ye la a tʋʋd ye. M da modgdame n kelgd a sẽn zãmsd tõnd bũmb ningã, la m tʋmd sõma. A wa n basa maam sɩɩ, hal n da kõt maam not-sõma. Yaool n da pa wae ye. Yʋʋm a yiib poore, b afɛkt-a lame.”
Ra yĩm ye. Baa f karen-saamb pa nong foo, f sã n tõog toogo, na n naf-f lame. Wala makre, f sã n wa sɩng tʋʋm tɩ f patrõ wã yaa nin-toaaga, na n yɩɩ nana ne-fo. (1 Pɩyɛɛr 2:18) Sẽn paase, f na n maneg n nanda karen-saamb nins sẽn pa namsd foo wã.


text:
A Zeova Kaset rãmbã tẽedame tɩ Wẽnnaam naana bũmb fãa rasem a yoob pʋgẽ, tɩ raar fãa kaoos lɛɛr 24 bɩ?
Ayo. A Zeova Kaset rãmbã tẽedame tɩ Wẽnnaam n naan bũmb fãa. La b pa tẽed tɩ yaa rasem a yoob pʋgẽ, tɩ raar fãa kaoosd lɛɛr 24 ye. Bõe yĩnga? Bala, neb wʋsg n tẽed tɩ Wẽnnaam n naan bũmb fãa, tɩ b tagsgã yaool n pa zems ne Biiblã ye. Ad bũmb a yiib sẽn wilgd rẽ:
Rasem a yoobã sẽn kaoos to-to. Neb kẽer n tẽed tɩ Wẽnnaam n naan bũmb fãa, la tɩ yaa rasem a yoobe, tɩ raar fãa kaoos lɛɛr 24 pʋgẽ. La Biiblã pʋgẽ, b sã n wa gomd daar yelle, tõe n yaa wakat sẽn wogl yell la b gomda.—Sɩngre 2:4; Yɩɩn-sõamyã 90:4.
Tẽngã yʋʋm sõore: Neb kẽer sẽn tẽed tɩ Wẽnnaam n naan bũmb fãa wã, yetame tɩ tẽngã yʋʋm zemsa tus a wãn bala. La Biiblã wilgame tɩ tẽngã ra sɩng n beeme, nand tɩ Wẽnnaam naan bũmb nins fãa sẽn ketã. (Sɩngre 1:1) Woto yĩnga, a Zeova Kaset rãmbã pa kɩɩsd siãnsã bãngdb sẽn wilg tɩ tẽngã sɩng n bee na maan yʋʋm milyaar-dãmbã ye.
A Zeova Kaset rãmbã kɩsa sɩd tɩ Naand n be, la b pa kɩɩsd siãnsã bãngdb ye. Tõnd sak n deegame tɩ siãnsã goam kẽer zemsa ne Biiblã sẽn yetã.
Y sã n dat n bãng n paase
Biiblã sɩd yetame tɩ bõe?
Biiblã yaa Wẽnnaam sebre
Wãn to la Biiblã tõe n sõng yãmb tɩ y mao ne y zu-


text:
Yãmb tẽeda a Zeezi bɩ?
N-ye. Tõnd tẽeda a Zeezi. A meng yeela woto: “
Maam la sore, la sɩda, la vɩɩm. Ned baa a yembr ka tõe n wa m ba nengẽ tɩ ka tũ ne maam ye.” (Zã 14:6) Tõnd tẽedame t’a Zeezi yii saasẽ n wa tẽngã zugu, la t’a sak n kiime tɩ yɩ rond ninsaalbã yel-wẽnã yĩnga. (Matye 20:28) A kũumã la a vʋʋgrã kɩtame tɩ neb nins fãa sẽn na n tall tẽeb ne yẽ wã, tõe n wa paam vɩɩm sẽn kõn sa. (Zã 3:16) Tõnd tẽedame me t’a Zeezi sẽn yaa Wẽnnaam Rĩungã Rĩmã rɩta naam saasẽ masã, la tɩ ka la bilfu, a na n kɩtame tɩ laafɩ zĩnd dũniyã gill zugu. (Vẽnegre 11:15) La tõnd pa tẽed t’a Zeezi zema Wẽnnaam ye. Bala, a mengã yeela woto: “
M ba yɩɩda maam.” (Zã 14:28) Woto yĩnga, tõnd pa waoogd a Zeezi wa Wẽnnaam, d leb n pa tẽed t’a yaa Wẽnnaam Sẽn-tõe-a-fãa wã ye.
Y sã n dat n bãng n paase
Koe-noog sẽn yit Wẽnnaam nengẽ!


text:
GŨUSG GASGÃ Sig-noya 2017
Sõss nins d sẽn na n zãms yʋʋmd 2017 sẽoog rasem a 3 n tãag rasem 30 wã bee seb-kãngã pʋgẽ.
D sõng ‘sãambã’ tɩ b tũ a Zeova “ne sũ-noogo”
Neb sã n zoe n wa y sẽn beẽ wã, wãn to la y tõe n taas-b koɛɛgã tɩ kẽ-ba?
D sõng ‘sãambã’ kamba, tɩ b tũ a Zeova
Yãmb sã n yaa roagda, n tɩ be tẽn-zẽng ne y kambã, bõe la y tõe n maan tɩ sɩd sõng-b tɩ b bãng a Zeova? Bõe me la neb a taabã tõe n maan n sõnge?
NED VƖƖM KIBARE
M yaa muka, la m tõog n zãmsa neb Wẽnnaam Gomdã
A Walter Markin yaa muka, la a sẽn tũud a Zeova wã kɩtame t’a tar sũ-noogo, t’a vɩɩmã tar barka.
Ra bas-y tɩ y nonglmã boog ye
Pipi kiris-neb kẽer basame tɩ b nonglmã booge. Bõe la d tõe n maan tɩ d sẽn nong a Zeova to-to wã ra booge?
“Fo nonga maam n yɩɩd bãmba bɩ?”
A Zeezi sõnga a Pɩyɛɛr t’a bãng bũmb ning sẽn segd n pak-a n yɩɩdã. Rũndã-rũndã, d tõe n tũu a sẽn yeelã bɩ?
A Gayus sõnga a tẽed-n-taasã
A Gayus yɩɩ nin-bʋg buudu? Bõe yĩng tɩ d segd n dɩk a togs-n-taare?
Sẽn pa baood-b wʋsgã paamda sũ-noogo
Bõe n kɩt tɩ rao ne a pag yãk yam n pa le baood wʋsgo? Bõe la b toeem-yã? Bõe yĩng tɩ rẽ kõ-b sũ-noogo?
FROM OUR ARCHIVES
“Tõnd sũyã pida ne nonglem la yẽesem n yɩɩd pĩndã”
Biiblã Zãmsdbã tigis-kãseng ning sẽn zĩnd yʋʋmd 1922 wãpoore, bõe la b maan tɩ wilg tɩ b tũu b sẽn sagl-b tɩ b ‘moon Rĩmã la a Rĩungã’?


text:
BABG A 1
Teeg-y Wẽnnaam, tɩ y kãadmã yɩ sõma
“Naandã naana bãmb dao la pag hal sɩngrẽ.”—Matɩe 19:4.
Yaa Wẽnnaam a Zeova * n lugl kãadem. Biiblã yetame tɩ yaa yẽ n naan d yaab a Hawa n “tall-a n wa raoã nengẽ.” D yaab a Ãdem sũur yɩɩ noog hal t’a yeele: “Ada yaa mam kõabã kõbre, la mam yĩngã nemdo.” (Sɩngre 2:22, 23) A Zeova ket n datame tɩ sẽn kẽ-b kãadmã sũy yɩ noogo.
Tõe tɩ y kãadmã daare, y ra magdame tɩ bũmb fãa na n yɩɩ wa yãmb sẽn datã. La sɩd-sɩdã, baa rao ne a pag sã n nong taab wʋsgo, zu-loees pa tõe n pa zĩnd ye. (1 Korẽnt dãmba 7:28) Seb-kãngã pʋgẽ, y na n paama Biiblã sagls a wãn sẽn tõe n sõng-yã. Y sã n tũ, y kãadmã na n yɩɩ sõma, tɩ y zakã rãmb vɩɩm yɩ noogo.—Yɩɩl Sõamyã 19:9-12.
1 MAAN-Y A ZEOVA SẼN YEEL TƖ Y SEGD N MAANAME WÃ
BIIBLÃ SẼN YETE: Sɩdã n yaa zakã zu-soaba.—Efɛɛz rãmba 5:23.
Y sã n yaa pʋg-sɩda, bɩ y bãng t’a Zeova ratame tɩ y get y pagã yell ne bʋgsem. (1 Pɩɛɛr 3:7) A naana pag t’a yaa rao sõngda, n dat tɩ rao fãa nong a pag la a waoogd-a. (Sɩngre 2:18) Yãmb tog n nonga y pagã, hal n tõe n sak n mong y meng bũmb a yĩnga.—Efɛɛz rãmba 5:25-29.
Y sã n yaa paga, bɩ y bãng t’a Zeova ratame tɩ y waoogd y sɩdã hal sõma, la y sõng-a zakã zãab pʋgẽ. (1 Korẽnt dãmba 11:3; Efɛɛz rãmba 5:33) A sã n yãk yam n na n maan bũmb bɩ y sõng-a, n sak n teel-a ne y sũur fãa. (Kolos rãmba 3:18) Y sã n maand woto, y wilgdame tɩ y yaa pʋg-sõngo. Y sɩdã na n nong-y lame, a Zeova me sũur na n yɩɩ noog ne-yã.—1 Pɩɛɛr 3:1-6.
Y SẼN TÕE N MAANE:
Sok-y y pagã bɩ y sɩdã n bãng y sẽn tõe n maan n yɩ pʋg-sõng bɩ sɩd-sõngo, la y kelg-a neere, n maan y sẽn tõe fãa n tũ a sẽn yeelã.
Tall-y sũ-mare. Bala na n kaoosame tɩ y ned kam fãa yaool n bãng a sẽn na n maaneg t’a to wã sũur yɩ noogo.
2 NED FÃA BAO SẼN NOOM A TO WÃ
BIIBLÃ SẼN YETE: Yaa tɩlae tɩ ned fãa bao a to wã neere. (Filip rãmba 2:3, 4) Y tog n nanda y pagã bɩ y sɩdã wʋsgo, n tẽegdẽ t’a Zeova ratame tɩ y yɩ “sũ-bʋgsem soab ne nebã fãa.” (2 Tɩmote 2:24) “Ned sẽn ka gũusd goam zabda wa sʋʋg sẽn wãag neda. La yam soab goam wata ne laafɩ.” Dẽnd y tog n gũusa ne y goamã. (Yelbũna 12:18) A Zeova vʋʋsem sõngã na n sõng-y lame, tɩ y goamã pʋgẽ bɩ y wilgdẽ tɩ y nonga y to wã, n dat n maan-a neere.—Galat dãmba 5:22, 23; Kolos rãmba 4:6.
Y SẼN TÕE N MAANE:
Pʋʋs-y-yã a Zeova n kos-a t’a sõng-yã, tɩ y sã n wa na n welg yell bɩ y tõog n bʋk y meng n kelg y to wã, la y ra yãg n tags t’a ka bʋʋm ye.
Reng-y n tags-y y sẽn dat n yeel bũmb ningã zug neere, la y sẽn na n yeel to-to wã.
3 MODG-Y N TALL-Y YAM A YEMBRE
BIIBLÃ SẼN YETE: Yãmb sẽn kẽ kãadmã tɛka, y lebga “yĩng a yembre.” (Matɩe 19:5) La y ket n yaa neb a yiibu, tɩ y tagsa wã mi n yaa toor-toore. Dẽnd y segd n tõogame tɩ y tagsa wã la y yamã lokd taaba. (Filip rãmba 2:2) Y sã n dat n yãk yam n maan bũmbu, yaa tɩlae tɩ y zems taaba. Biiblã yetame tɩ “yẽsg sã n kaẽ, ned ka tõe n maan bũmb ye.” (Yelbũna 15:22) Sã n yaa bũmb sẽn tar yõod wʋsgo, bɩ y bao n bãng Biiblã sẽn yet rẽ zugu.—Yelbũna 8:32, 33.
Y SẼN TÕE N MAANE:
Y sã n wa yẽsdẽ, bɩ y ra togsd y sẽn mi wall y tagsg bal ye. Modg-y tɩ y to wã bãng sẽn be yãmb sũurẽ wã fãa.
Nand tɩ y pʋlem tɩ y na n maana bũmbu, bɩ y reng n sok y to wã n bãng a sẽn tagsde.
^ sull 4 Biiblã wilgdame tɩ Wẽnnaam tara yʋʋre. A yʋʋrã la a Zeova.
Y sã n dat n bãng n paase
GŨUSG GASGÃ
Pʋg-sɩdba, kɩt-y tɩ y zagsã yɩ bãan zĩiga
Zak rãmb tõe n tara teed wʋsgo, tɩ b yam yaool n pa gãe bãan ye.


text:
VẼNEGRE
Malɛk rãmba naab a Misɛll yaa ãnda?
BIIBLÃ pʋgẽ, b pa gomd malɛk ning b sẽn boond t’a Misɛllã yell wʋsg ye. La b sã n wa gomd a yelle, yaa raood tʋʋmd la a maanda. A Daniɛll sebrã pʋgẽ, a Misɛll zaba ne malɛg-wẽnse. A Ziid sebrã pʋgẽ, a wẽe no-koeemd ne a Sʋɩtãanã. La Wilgr sebrã pʋgẽ, a yika zabr ne a Sʋɩtãan la a zĩn dãmbã. A sẽn teel Wẽnnaam a Zeova naamã n zab ne Wẽnnaam bɛɛbã yĩnga, a Misɛll wilgame t’a tʋʋmã zemsa ne a yʋʋrã võor sẽn yaa: “Ãnd n zem Wẽnde?” La a Misɛll yaa ãnda?
Wakat-wakate, b boonda neb kẽer ne yʋy toɛy-toɛya. Wala makre, b boonda zak soab a Zakoob t’a Israɛll me, la tʋm-tʋmd a Pɩɛɛr t’a Sɩmo. (Sɩngre 49:1, 2; Matɩe 10:2) Woto me, Biiblã wilgdame tɩ Misɛllã yaa a Zezi Kirist yʋʋr a to a sẽn da tar t’a nan pa wa tẽng zugu, la a tẽng zug vɩɩmã poor me. Bɩ d ges yɛl sẽn tik Gʋlsg Sõamyã zug sẽn kɩt tɩ d yet woto wã.
Malɛk rãmba naaba. Wẽnnaam Gomdã pʋgẽ, b gomda ‘malɛk rãmba naab’ a Misɛll yelle. (Ziid 9) Ges-y tɩ b yeelame t’a Misɛll yaa malɛk rãmba fãa naaba. Rẽ rat n yeelame tɩ malɛg-kãngã sẽn yaa naabã yaa a yembr bala. Sɩda, Biiblã pʋgẽ, b sã n gomd ‘malɛk rãmba naab’ yelle, yaa malɛk a yembr yell la b gomda, zɩ n yɩ malɛgs wʋsg yell ye. Sẽn paase, a Zezi tʋmda malɛk rãmb naab tʋʋmde. Soaal a Zezi Kirist sẽn vʋʋgã wɛɛngẽ, 1 Tesalonik rãmba 4:16 yetame: “Zusoaba meng na n yii arzãn n sig ne rãamde la ne malɛk rãmba naab koɛɛga la ne Wẽnnaam baorgo.” Woto yĩnga, b bilga a Zezi koɛɛgã wala malɛk rãmb naab koɛɛga. Rẽ n so tɩ verse kãngã wilgdẽ t’a Zezi mengã yaa malɛk rãmb naab a Misɛll.
Tãb-bɩɩs taoor soaba. Biiblã yetame t’a “Misɛll ne bãmb malɛk rãmba zaba ne dragõ wã, la . . . ne yẽ malɛk rãmba.” (Wilgri 12:7) Woto, a Misɛll yaa malɛg-sõms tãb-biis taoor soaba. Wilgr sebrã leb n bilgda a Zezi wa malɛg-sõms tãb-biis taoor soaba. (Wilgri 19:14-16) La tʋm-tʋmd a Pɩɛɛr pʋd n yeelame meng tɩ malɛgsã sakda a Zezi Kirist. Woto yĩnga, Biiblã gomda a Misɛll ne a “malɛk rãmba,” la a Zezi ne a “malɛk rãmba” me yelle. (Matɩe 13:41; 16:27; 24:31; 1 Pɩɛɛr 3:21, 22) Wẽnnaam Gomdã pa wilgd zĩig baa a yembr tɩ malɛg-sõms tãb-biis sul a yiib n be saasẽ wã, t’a Misɛll yaa a yembr naaba, t’a Zezi yaa a to wã naab ye. Woto yĩnga, zemsame tɩ d yeel t’a Misɛll pa ned a to n zʋʋg a Zezi Kirist a sã n wa tʋmd saasẽ wã ye. *
^ sull 1 Yɛl a taab sẽn wilgd tɩ yʋʋr ning sẽn yaa Misɛllã yaa Wẽnnaam Biriblã yʋʋrã bee sebr ning a Zeova Kaset rãmbã sẽn yiisã pʋgẽ sẽn yaa Étude perspicace des Écritures volum a 2, seb-neng 280-1.


text:
D tẽ tɩ d na n paama bũmb nins d sẽn pa ne wã
A Sʋɩtãan bẽta ne yɛl nins sẽn paamd tõndã n dat tɩ d bas Wẽnnaam, tɩ rẽ kɩt tɩ d pa le tẽ a pʋlemsã ye. Bõe n tõe n sõng-d tɩ d ra tol n bas Wẽnnaam, la d ra kos raood zãnga?
D tẽ tɩ d na n paama bũmb nins d sẽn pa ne wã: Sɩngr-goama
Rao ne a zak rãmb n seg zu-loe-kɛgems nins b sẽn gomd Zoob sebrã pʋgẽ wã buudu. Ne a Zeova sõngre, d tõe n tõoga toogo, d sã n wa seg zu-loees a woto buudu.
D tẽ tɩ d na n paama bũmb nins d sẽn pa ne wã
Video-kãngã na n sõng-y lame tɩ y kell n sak Wẽnnaam ne y sũur fãa, la y tẽegd a pʋlemsã a sẽn na n wa pidsã.


text:
Yãmb zakã rãmb vɩɩm tõe n yɩɩ noogo
Y sã n tũud Biiblã saglsã, y tõe n paamame tɩ y kãadmã yɩ sõma, tɩ y zakã rãmb vɩɩm yɩ noogo.
Sɩngr-goama
Y sã n tũ Biiblã saglsã sẽn be seb-kãngã pʋgẽ wã, y na n paama sũ-noog y kãadmã pʋgẽ. Sẽn paase, y zakã rãmb me vɩɩm na n yɩɩ noogo
BABG A 1
Teeg-y Wẽnnaam, tɩ y kãadmã yɩ sõma
Sogsg a yiib sẽn tõe n sõng-y tɩ y kãadmã yɩ sõma n paase.
BABG A 2
Ned baa a ye ra zãmb a to ye
Yaa ned sẽn kẽ kãadem sã n yo bal la d tõe n yeel t’a zãmba a to wã bɩ?
BABG A 3
Zu-loeesã welgre
Y sẽn maand to-to n welgd yɛlã n tõe n kɩt tɩ y kãadmã yɩ sõma bɩ pa yɩ sõma.
BABG A 4
Ligdã zãabo
Y sã n kɩs taab sɩd la y maand pʋ-peelem, wãn to la rẽ sõngda?
BABG A 5
Yãmb ne y roagdbã zems-n-taare
Y tõe n ket n waoogda y roagdbã, tɩ zems-n-taar me kell n zĩnd y kãadmã pʋgẽ.
BABG A 6
Biig rogem poore
Wãn to la biig rogem tõe n kɩt tɩ y zems-
BABG A 7
Kambã wubri
Kibl biig pa f sẽn na n kõt-a noy la f sɩbgd-a bal ye.
BABG A 8
Yel-beed wakate
Sak-y tɩ b sõng-yã.
BABG A 9
Naag-
y taab n waoog a Zeova
Naag-


text:
SAK A YE
D bao n bãng Wẽnnaam sõma
1, 2. Sogs-bʋs la nebã mi n sokdẽ?
KAMBÃ nonga sogsgo. Naoor wʋsgo, y sã n wilg biig bũmbu, a sokda yãmb yaa: ‘Bõe yĩnga?’ La baa y sã n leoke, n tẽed tɩ y leokrã yaa vẽenega, a tõe n sokame yɛs tɩ: ‘La bõe yĩng tɩ yaa woto?’
2 Pa kambã bal n nong n sokdẽ ye. Kãsembã me mi n sokdame n na n bãng b sore, bɩ n bãng lɛɛre. B mi n tagsa b vɩɩmã bɩ beoogã yelle, n sokd b mens sogsgo. B sã n paam leoorã tɩ pa ta b yam, tõe n sãama b sũuri, tɩ b pa le rat n sok n bãng ye.
3. Bõe yĩng tɩ neb wʋsg tẽed tɩ b pa tõe n paam sogsg kẽer leoore?
3 La rẽ yĩnga, Biiblã tõe n sõnga tõnd tɩ d paam d sogsg kẽer leoor bɩ? Neb kẽer tagsdame tɩ Biiblã tõe n sõng-b lame, la b tẽedame tɩ yaa toog tɩ d wʋm Biiblã goam võore. B tagsdame tɩ yaa tũudmã taoor dãmb bal n tar sogsg kẽer leoore. Sãnda me tagsdame tɩ b sã n pa mi leoorã, yaa yãnde. La yãmb yẽ tagsda wãna?
4, 5. a) Sogs-bʋs la yãmb wae n sokdẽ? b) Bõe yĩng tɩ y segd n ket n baood b leoorã?
4 Tõe tɩ y sokda y meng yaa: Bõe yĩng tɩ ninsaal be tẽngã zugu? Ned sã n ki, a tɩ vɩɩ zĩig a to bɩ? Bõe la ned tõe n maan n paam sũ-noogo? Wẽnnaam yaa wãn to? A Zeezi sẽn yaa karen-saamb kãsengã yeelame: “Kos-y tɩ b na n kõ-y lame. Bao-y tɩ y na n yãndame. Kabs-y tɩ b na n paka kʋɩlengã tɩ y kẽ.” (Matye 7:7) Woto yĩnga, bɩ y ket n baood y sogsgã leoore, hal n wa paam leoor sẽn yaa sɩda.
5 Hakɩɩka, y sã n kell n bao y sogsgã leoor Biiblã pʋgẽ, y na n paamame. (Yel-bũnã 2:
NINSAALBÃ YELL PAKA WẼNNAAM BƖ?
6. Bõe yĩng tɩ neb kẽer tagsd tɩ b yell ka pak Wẽnnaam?
6 Neb wʋsg tagsdame tɩ ninsaalbã yell pa pak Wẽnnaam ye. B yetame tɩ nebã yell sã n da pakẽ Wẽnnaam, dũniyã kõn yɩẽ woto ye. Dũniyã pida ne zaba, kisgr la naongo. Nebã bẽedame, n namsd wʋsgo, la b kiidẽ. Rẽ kɩtame tɩ neb kẽer sokdẽ tɩ: ‘Tõnd yell sã n paka Wẽnnaam, bõe yĩng t’a pa kɩtd tɩ namsgã sa?’
7. a) Bõe la tũudmã taoor dãmb yeta, tɩ rẽ kɩt tɩ nebã tagsdẽ tɩ Wẽnnaam pa zoet nebã nimbãanega? b) Bõe yĩng tɩ d tõe n kɩs sɩd tɩ pa Wẽnnaam n kɩtd tɩ bõn-wẽnsã maandẽ?
7 Wakat ninga, yaa tũudmã taoor dãmb n kɩt tɩ nebã tagsd tɩ Wẽnnaam pa zoet nebã nimbãanegã. Yel-beed sã n maane, b yetame tɩ yaa Wẽnnaam daabo. B sẽn yet woto wã, b ningda Wẽnnaam taale. Biiblã yaool n wilgdame tɩ pa Wẽnnaam n wat ne yel-beedã ye. Zak 1:13 wilgame tɩ pa Wẽnnaam n kɩtd tɩ yɛlã paamd nebã sẽn na yɩl n mak-b ye. Be, b yetame yaa: “Bɩ ned baa a yembr sẽn paamd makr da yeel tɩ yaa Wẽnnaam n makd yẽnda ye. Bala, wẽng ka tõe n mak Wẽnnaam, la bãmb mengã ka makd ned baa a yembr ye.” Gom-kãensã wilgdame tɩ baa Wẽnnaam sã n basdame tɩ bõn-wẽns maandẽ, pa yẽ n kɩtd tɩ maandẽ ye.—Karm-y Zoob 34:10, 12.
8, 9. Bõe yĩng tɩ pa zems tɩ d yeel tɩ d zu-loeesã la d yɛlã fãa yaa Wẽnde? Rɩk-y makr sẽn wilgd rẽ.
8 D rɩk makr ne bi-bɩɩg sẽn be ne a roagdba. A ba wã nong-a-la wʋsgo, n wub-a sõma, t’a tõe n bãng n yãk yam-sõng bũmb fãa pʋgẽ. La biigã wa n lebga tõata, n yi n bas a ba wã zaka, n tɩ tʋm tʋʋm-wẽns n paam zu-loeese. Rẽ yĩnga yãmb na n yeelame t’a ba wã sẽn pa gɩdg-a t’a ra yi zakẽ wã yĩnga, yaa a ba wã yell sɩda? Y pa na n yeel rẽ ye! (Luk 15:
9 Wẽnnaam sẽn sĩnd n getẽ tɩ namsgã la yel-beed toor-toor beẽ wã pa zaalem ye. Sak 11 wã pʋgẽ, y na n bãnga rẽ võore. La bãng-y vẽeneg tɩ Wẽnnaam nonga tõndo, la tɩ d zu-loeesã pa yẽ yell ye. Sɩd-sɩda, yaa yẽ bal la d tõe n teege, n paam d zu-loeesã tɩɩm.—
10. Bõe yĩng tɩ d tõe n kɩs sɩd tɩ Wẽnnaam na n kɩtame tɩ nin-wẽnsã sẽn wa ne yɛl ninsã fãa sa?
10 Wẽnnaam yaa sõngo. (Vẽnegre 4:8) A sẽn maand fãa yaa sõma la tɩrga, tɩ kɛgr kae ye. Dẽnd d tõe n teeg-a lame. La d pa tõe n teeg ninsaalb ye. Bala wakat ninga b tʋʋmã yaa wẽnse. Baa nanambs nins sẽn yaa pʋ-peelem dãmbã pa tar tõog n na n dems yɛl nins nin-wẽnsã sẽn maandã ye. La ned kae t’a pãng ta Wẽnnaam ye. A tõeeme tɩ nin-wẽnsã sẽn wa ne yɛl ninsã fãa sa. A na n kɩtame tɩ tʋʋm-wẽnsã sa wakat fãa yĩnga.
NEBÃ SẼN NAMSDÃ PA NOOM WẼNNAAM YE
11. Bõe n wilgd tɩ yãmb sã n namsdẽ, pa noom Wẽnnaam?
11 Bũmb nins sẽn maand dũniyã zug la yãmb mengã sẽn namsdã pa noom Wẽnnaam ye. Biiblã wilgdame tɩ Wẽnnaam “nonga tɩrlem.” (Yɩɩn-sõamyã 37:
12, 13. a) Bõe yĩng tɩ ninsaal tõe n nong a to? b) Nebã sẽn namsdã maanda yãmb bõe? d) Bõe yĩng tɩ y tõe n kɩs sɩd tɩ Wẽnnaam na n kɩtame tɩ namsgã la yel-kɛgã sa?
12 Biiblã yetame me tɩ Wẽnnaam naana ninsaal a meng wẽnego. (Sɩngre 1:
13 Biiblã yetame tɩ “Wẽnnaam yaa nonglem.” (1 Zã 4:
WẼNNAAM DATAME TƖ Y BÃNG-A
14. Wẽnnaam yʋʋrã la bʋgo? Bõe n wilgd tɩ Wẽnnaam ratame tɩ d pʋt a yʋʋrã?
14 Yãmb sã n dat n yõg zood ne neda, naoor wʋsgo yaa y yʋʋr la y rengd n togs-a. La Wẽnnaam tara yʋʋr bɩ? Tũudum wʋsg pʋgẽ, b yetame t’a yʋʋrã yaa “Wẽnnaam,” bɩ “Zu-soaba.” La baa a yembr pa yʋ-peell ye. Yaa naam yʋy. Yaa wa b sẽn na n boond ned tɩ “naaba” bɩ “perzidã.” Pa a yʋʋr ye. Wẽnnaam yeta tõnd t’a yʋʋr la a Zeova. Yɩɩn-sõamyã 83:
15. Zeova wã võor yaa bõe?
15 Wẽnnaam sẽn kõ a meng yʋʋr ningã võor tagmame. Zeova wã rat n yeelame t’a tõe n pidsa bũmb ning fãa a sẽn kãabe, la t’a tõe n pidsa a raab buud fãa, tɩ bũmb pa gɩdg-a ye. Yẽ bal n zems ne yʋ-kãnga. *
16, 17. a) B sẽn boond a Zeova tɩ “Sẽn-Tõe-Fãa” wã wilgda bõe? b) ‘Zãmaan fãa Rĩmã’? d) Naandã?
16 D sẽn karem Yɩɩn-sõamyã 83:
17 A Zeova n leb n yaa bũmb fãa Naanda. Vẽnegr 4:
Y TÕE N YƖƖ A ZEOVA ZOA BƖ?
18. Bõe yĩng tɩ neb kẽer tagsd tɩ b pa tol n tõe n yɩ Wẽnnaam zoa? Bõe la Biiblã yet rẽ wɛɛngẽ?
18 Neb kẽer sã n karem Biiblã n bãng a Zeova sẽn yaa a soabã, b yɛɛsdame. A pãngã, a naamã ne a ziirã sẽn ka to wã, n paas a sẽn zãr ne tõndã kɩtame tɩ b tagsdẽ tɩ d yell pa pak-a ye. La Wẽnnaam datame tɩ tõnd tags woto bɩ? A bada! A Zeova ratame tɩ d yɩ a zo-rãmba. Biiblã yetame tɩ “Wẽnnaam ka zãr ne tõnd ned ba a yembr ye.” (Tʋʋmã 17:
19. a) Bõe la y tõe n maan n paam n yɩ Wẽnnaam zoa? b) Bõe la Biiblã yet Wẽnnaam zug tɩ noom yãmba?
19 Bõe la y tõe n maan n paam n yɩ Wẽnnaam zoa? A Zeezi yeelame: “Vɩɩm sẽn kõn sa wã yaa tɩ nebã na bãng yãmb sẽn yaa y yembre, n yaa sɩd Wẽnnaamã, la b bãng a Zeezi Kirisi, yãmb sẽn tʋm a soabã.” (Zã 17:
20, 21. a) Baa y sẽn pa tõe n yã Wẽnnaamã, y maanda wãn n yɩ a zoa? b) Bõe yĩng tɩ Biiblã yeel tɩ Wẽnnaam yaa tõnd Ba?
20 Y sẽn pa tõe n yã Wẽnnaamã, y maanda wãn n yɩ a zoa? (Zã 1:
21 Y na n bãngame t’a Zeova yaa tõnd Ba. (Matye 6:
22. Nebã sã n dat tɩ y bas Biiblã zãmsgã, bõe la y segd n maane?
22 Yãmb sẽn zãmsd Biiblã, neb kẽer tõe n datame tɩ y base. B tõe n yɛɛsda y na n wa toeem tũudum. La ra bas-y tɩ ned baa a yembr gɩdg-y tɩ y pa tõog n yɩ a Zeova zoa ye. Zood kae sẽn zem rẽ ye.
23, 24. a) Bõe yĩng tɩ y segd n ket n sokdẽ? b) Bõe la d na n bãng sak ning sẽn pʋgdã pʋgẽ?
23 Yãmb sẽn zãmsd Biiblã, bũmb kẽer võor la y pa na n wʋm zĩig pʋgẽ ye. La ra zoe-y yãnd ne sokr ye. Kos-y sõngre. A Zeezi wilgame tɩ d tog n yɩɩ sik-m-mens rãmb wa kom-bõonego. (Matye 18:2-4) Kambã yaool n nonga sogsgo. Wẽnnaam datame tɩ y paam y sogsgã leoore. Zãms-y Biiblã ne y sũur fãa, n bãng y sẽn zãmsdã sã n yaa sɩda.—
24 Yaa ne Biiblã zãmsg la d tõe n bãng a Zeova sõma n yɩɩda. Sak ning sẽn pʋgdã pʋgẽ, d na n bãnga bũmb ning sẽn kɩt tɩ Biiblã yaa toor ne sɛb a taabã.
^ sull 15 Y sã n dat n paam vẽenem Wẽnnaam yʋʋrã võor la a boolgã wɛɛngẽ, bɩ y ges pipi Vẽnegrã.


text:
SAK PIIG LA A YOPOE
D sẽn tõe n pʋʋs Wẽnnaamã yaa bark menga
1, 2. Ne yãmba, bõe yĩng tɩ d sẽn paam n tõe n pʋʋs a Zeova wã yaa bark menga? Bõe yĩng tɩ d segd n bãng Biiblã sẽn yet pʋʋsgã wɛɛngẽ?
A ZEOVA sẽn yaa bũmb fãa Naandã sã n get ninsaalbã fãa sẽn naag taabã, yaa wa koom sẽn tosge. (Yɩɩn-sõamyã 115:15; Ezayi 40:15) La baa ne tõnd sẽn pa zem baa fʋɩ wã, Yɩɩn-sõamyã 145:18, 19 yetame: “Sẽn-Ka-Saab pẽe ne neb nins sẽn boond bãmbã, b pẽe neb nins sẽn boond bãmb ne sɩdã. Sẽn-Ka-Saab pidsda sẽn zoet-b bãmbã ratem. B sã n bool-b n kos sõngre, bãmb wʋmdame n wa sõng-ba.” Ad yaa zu-zẽkr tɛkẽ! A Zeova sẽn yaa bũmb fãa naanda, la a yaa pãng sẽn ka to soabã ratame n pẽneg tõndo, la a rat me n kelg d pʋʋsgo. D sẽn paam n tõe n pʋʋs a Zeova wã yaa bark meng-menga. Yaa wa kũun a sẽn kõ tõnd ned kam fãa.
2 La yaa d sã n pʋʋs a Zeova wa a sẽn datã bal la a na n sak n kelg-do. Wãn to la d segd n pʋʋs-a? D ges Biiblã sẽn yet bũmb ning pʋʋsgã wɛɛngẽ.
BÕE YĨNG TƖ D SEGD N PƲƲS A ZEOVA?
3. Bõe yĩng tɩ y segd n pʋʋs a Zeova?
3 A Zeova ratame tɩ y gomd ne-a, n pʋʋsd-a. Bõe n wilgd rẽ? Karm-y Filip-rãmb 4:6, 7. Maag-y y yĩng n tags gomdã zugu. Yãmb yell paka ãndũniyã fãa Naandã, t’a rat tɩ y togsd-a y zu-loeesã, la bũmb nins sẽn be y sũurẽ wã.
4. Yãmb sã n minim n pʋʋsd a Zeova, a yõodã yaa bõe?
4 Pʋʋsgã sõngda tõnd tɩ d lebg a Zeova zoa meng-menga. Neb sẽn yaa zood sã n nong n sõsda, tɩ ned fãa togsd a to wã a sẽn tagsde, a yel-pakre, a sũ-sãang la a sũ-noogo, b zoodã pãng paasdame. Pʋʋsgã me paasda tõnd ne a Zeova zoodã pãnga. Ne Biiblã maasem, a Zeova togsda yãmb a raabã, sẽn noom-a la sẽn pa noom-a, la a sẽn na n wa maane. Y tõe n goma ne-a, n pelg y pʋg n togs-a sẽn be y sũurẽ wakat buud fãa. Rẽ, yãmb zoodã ne-a na n talla pãng wʋsgo.—Zak 4:8.
BÕE LA D SEGD N MAAN TƖ WẼNNAAM KELG-DO?
5. Bõe n wilgd t’a Zeova pa kelgd pʋʋsg fãa?
5 A Zeova kelgda pʋʋsg fãa bɩ? Ayo. No-rɛɛs a Ezayi wakatẽ wã, a Zeova yeela Israyɛll nebã yaa: “Baa ne yãmb sẽn pʋʋsd n yɩlemdẽ wã, mam ka kelgd ye. Yãmb nusã pida ne zɩɩm.” (Ezayi 1:15) Dẽnd d sã n pa gũusi, d tõe n wa maana yɛl kẽer sẽn na n kɩt tɩ d zãagd d mens ne a Zeova.
6. Bõe yĩng tɩ d segd n tẽ a Zeova? Bõe la d tõe n maan n wilg tɩ d tẽeda a Zeova?
6 D sã n dat t’a Zeova kelgd d pʋʋsgo, d segd n talla tẽeb ne-a. (Mark 11:24) Tʋm-tʋmd a Poll yeelame: “Tẽeb sã n kaẽ, ned ka tõe n ta Wẽnnaam yam ye. Ned ning sẽn wat Wẽnnaam nengẽ tog n tẽeme tɩ b beeme, la tɩ b ronda neb nins sẽn baood bãmbã.” (Ebre-rãmbã 11:6) La d sã n yeel tɩ d tẽeda a Zeova, pa sek ye. D segd n sakd-a-la daar fãa. Rẽ n wilgd tɩ d sɩd tẽed-a lame.—Karm-y Zak 2:26.
7. a) Bõe yĩng tɩ d segd n pʋʋsd a Zeova ne sik-m-meng la waoogre? b) D sã n pʋʋsdẽ, bõe la d tõe n maan n wilg tɩ d pelga d pʋg ne a Zeova?
7 D segd n pʋʋsda a Zeova ne sik-m-meng la waoogre. Bõe yĩnga? D sã n gomd ne naab bɩ perzidã, d gomda ne waoogre. A Zeova n yaa Wẽnnaam sẽn ka to. Dẽ wã, d sã n wa gomd ne-a, pa segd n yɩ ne sik-m-meng la ne waoogr n yɩɩd sɩda? (Sɩngre 17:1; Yɩɩn-sõamyã 138:6) D segdame me n pelg d pʋs n togs a Zeova sẽn be d sũurẽ. D pa segd n togsd gom-yɛng n yɩlemdẽ ye.—Matye 6:7, 8.
8. D sã n pʋʋsd n kot bũmbu, tõnd me segd n maana bõe?
8 Sẽn na n baase, d sã n kot bũmbu, d tʋʋm-tʋmdɩ wã segd n wilgame tɩ d sɩd rata d sẽn pʋʋsd n kotẽ wã. Wala makre, d sã n kot a Zeova t’a kõ tõnd d daarã rɩɩbo, d pa segd n kalemd d nus n zĩẽ n gũudẽ, n yaool n tõe n tʋm n paam ye. D segd n wɩsga d meng n tʋme, la d sak tʋʋm ning fãa d sẽn tõe n tʋme. (Matye 6:11; 2 Tesalonik-rãmbã 3:10) D sã n kot a Zeova t’a sõng-d tɩ d bas wẽng maanego, d segd n zãaga d meng ne bũmb ning fãa sẽn tõe n kɩt tɩ basgã yaa toogã. (Koloos-rãmbã 3:5) Masã, d ges sogsg kẽer nebã sẽn sokd pʋʋsgã wɛɛngẽ.
SOGSG NEBÃ SẼN WAE N SOKD PƲƲSGÃ WƐƐNGẼ
9. Ãnd bal la d segd n pʋʋse? Pʋʋsgã wɛɛngẽ, bõe la Zã 14:6 wilgd tõndo?
9 Ãnda la d segd n pʋʋse? A Zeezi zãmsa a karen-biisã tɩ b pʋʋs “tõnd ba sẽn be arzãna [“saasẽ,” MN]” wã. (Matye 6:9) A paasame: “Maam la sore, la sɩda, la vɩɩm. Ned baa a yembr ka tõe n wa m ba nengẽ tɩ ka tũ ne maam ye.” (Zã 14:6) Dẽnd d segd n pʋʋsda a Zeova bala, la tog n yɩɩ ne a Zeezi yʋʋre. Pʋʋs ne a Zeezi yʋʋr rat n yeelame tɩ bõe? D sã n dat t’a Zeova kelg d pʋʋsgã, d segd n wilgame tɩ d nanda tʋʋmd ning a Zeova sẽn kõ a Zeezi wã. Wa d sẽn zoe n yã wã, a Zeezi waa tẽngã zug n na n fãag-d ne yel-wẽnã la kũumã. (Zã 3:16; Rom-dãmbã 5:12) Sẽn paase, a Zeova yãka a Zeezi t’a lebg maan-kʋʋdb kãsma, la bʋ-kaooda.—Zã 5:22; Ebre-rãmbã 6:20.
10. Yaa tɩlɛ tɩ d yĩgimdi, n zĩnd bɩ n yals yĩngr n pʋʋs bɩ?
10 Yaa tɩlɛ tɩ d yĩgimdi, n zĩnd bɩ n yals yĩngr n pʋʋs bɩ? Ayo, a Zeova pa togs rẽ n bak ye. Biiblã wilgdame tɩ d tõe n zĩndame, n yĩgimdi bɩ n yals yĩngr n pʋʋse. (1 Kibayã 17:16; Neemi 8:6; Dãniyɛll 6:11; Mark 11:25) A Zeova sẽn dat n yɩɩd yaa d tall manesem sõng pʋʋsgã sasa. D sẽn be zĩig ning fãa, yaa yʋng tɩ yaa wĩndga, d tõe n zẽka d koɛɛg n pʋʋs a Zeova, pa rẽ bɩ d pʋʋs-a d sũurẽ. D sã n wa pʋʋsd a Zeova, d tõe n kɩsa sɩd t’a na n kelg-d lame, baa neb a taabã pa wʋmde.—Neemi 2:1-6.
11. Bõe la d tõe n kos a Zeova d pʋʋsg pʋgẽ?
11 Bõe la d tõe n pʋʋs n kose? D tõe n kosa bũmb ning fãa sẽn tat a Zeova raabo. Biiblã yetame: “Tõnd sã n kos bũmb sẽn zems ne bãmb daabo, b kelgda tõndo.” (1 Zã 5:14) D tõe n pʋʋsame n togs yɛl sẽn pak tõnd mengã bɩ? N-ye. D sã n pʋʋsd a Zeova, segd n yɩɩ wa d gomda ne d zo-nongre. D tõe n togsa a Zeova sẽn be d sũurẽ wã fãa. (Yɩɩn-sõamyã 62:9) D tõe n kos-a lame t’a kõ-d a vʋʋsem sõngã tɩ d tõog n maan sẽn yaa tɩrga. (Luk 11:13) D leb n tõe n kosa a Zeova yam, n tõog n yãk yam-sõngo. D tõe n kos-a-la pãng me, sẽn na yɩl n mao ne zu-loeesã. (Zak 1:5) D segd n kosa a Zeova d yel-wẽna sugri. (Efɛɛs-rãmbã 1:3, 7) D leb n tog n pʋʋsa neb a taabã yĩnga, wala makre d zakã rãmb la d tẽed-n-taasã.—Tʋʋmã 12:5; Koloos-rãmbã 4:12.
12. D pʋʋsg pʋgẽ, bõe n segd n pak tõnd n yɩɩda?
12 D pʋʋsg pʋgẽ, bõe n segd n pak tõnd n yɩɩda? Yaa a Zeova, la a raabã. D segd n pʋʋs-a-la bark ne d sũur fãa, bũmb nins fãa a sẽn maan n kõ-dã yĩnga. (1 Kibayã 29:10-13) A Zeezi sẽn da be tẽngã zugã, a wilga a karen-biisã b sẽn segd n pʋʋs to-to. (Karm-y Matye 6:9-13.) A yeelame tɩ b segd n deng n kosame tɩ Wẽnnaam yʋʋrã paam waoogre, rat n yeel tɩ nebã bãng t’a yʋʋrã yaa sõngo. Rẽ poore, a Zeezi wilgame tɩ d segd n kosame t’a Zeova Rĩungã wa, t’a raabã maan dũniyã gill zugu. Yaa d sã n pʋʋs n kos rẽ fãa poor la d tõe masã n kos bũmb nins d sẽn datã. D pʋʋsg pʋgẽ tɩ d sã n deng n lʋɩɩs a Zeova la a raabã taoore, d wilgda sẽn yaa bũmb ning n pak tõnd n yɩɩdã.
13. D pʋʋsg segd n yɩɩ wok bɩ koɛɛga?
13 Pʋʋsg segd n yɩɩ wok bɩ koɛɛga? Biiblã pa togs ye. Pʋʋsg tõe n yɩɩ woko, tõe n yɩɩ koɛɛg me. Bee ne yɛlã sẽn yaa to-to. Wala makre, d sã n wa rat n dɩ, pʋʋsgã tõe n yɩɩ koɛɛga. La d sã n wa rat n pʋʋs a Zeova bark bɩ n togs-a d zu-loeese, pʋʋsgã tõe n yɩɩ woko. (1 Sãmwɛll 1:12, 15) D pa rat n pʋʋsd pʋʋs-wogd sẽn na yɩl tɩ nebã pẽg-d ye. A Zeezi wakatẽ wã, neb kẽer da maanda woto. (Luk 20:46, 47) Pa d gom-wogdã n na n kɩt t’a Zeova kelg-d ye. A sẽn dat yaa d togs-a sẽn be d sũurẽ wã.
14. Naoor a wãn la d segd n pʋʋs a Zeova? Bõe la rẽ wilgd tõnd a Zeova zugu?
14 Naoor a wãn la d segd n pʋʋs a Zeova? A Zeova ratame tɩ d pʋʋsd-a wakat fãa. Biiblã yetame tɩ d ‘pʋʋs n da base,’ la d ‘wɩng ne pʋʋsgo.’ (Matye 26:41; Rom-dãmbã 12:12; 1 Tesalonik-rãmbã 5:17) Woto wilgdame t’a Zeova kelgda d pʋʋsgã wakat buud fãa. Tõnd tõe n pʋʋs-a-la bark daar fãa, a sẽn nong tõnd la a kõt-d bũmb fãa wã yĩnga. D leb n tõe n kos-a lame t’a wilg-d sore, t’a kõ-d pãnga, la a keng d pɛlga. D sã n getẽ tɩ d sẽn tõe n paam n pʋʋs a Zeova wã yaa bark meng-menga, d na n pʋʋsd-a-la d sẽn paam segb buud fãa.
15. Bõe yĩng tɩ pʋʋsg fãa poor bɩ d tog n yeel tɩ “ãmiinã”?
15 Bõe yĩng tɩ pʋʋsg fãa poor bɩ d tog n yeel tɩ “ãmiinã”? Ãmiina wã rat n yeelame tɩ “bɩ a sɩd yɩ woto.” Wilgdame tɩ d sẽn togs d pʋʋsgã pʋgẽ wã yaa ne pʋ-peelem. (Yɩɩn-sõamyã 41:14) Biiblã wilgdame tɩ ned sã n lʋɩ zãma taoor n pʋʋse, yaa sõma tɩ d yeel tɩ ãmiina, d sũur pʋgẽ, wall d yeel tɩ yi. Woto wilgdame tɩ d saka bũmb ning a soabã sẽn yeelã.—1 Kibayã 16:36; 1 Korẽnt-rãmbã 14:16.
WẼNNAAM SẼN LEOKD TÕND PƲƲSG TO-TO
16. Bõe n wilgd t’a Zeova sɩd leokda d pʋʋsgo?
16 Rẽ yĩnga, a Zeova sɩd leokda tõnd pʋʋsg bɩ? N-ye. Biiblã yetame t’a Zeova ‘kelgda pʋʋsgo.’ (Yɩɩn-sõamyã 65:3) A Zeova kelgda neb milyõ-rãmb sẽn pʋʋsd-a ne b sũy fãa, la a leokda b pʋʋsgã ne manesem buud toor-toore.
17. Wãn to la a Zeova tũnugd ne malɛgsã la neb nins sẽn tũud-a wã n leokd tõnd pʋʋsgo?
17 A Zeova tũnugda ne a malɛgsã, bɩ neb nins sẽn tũud-a wã n leokd tõnd pʋʋsgã. (Ebre-rãmbã 1:13, 14) Wala makre, neb n pʋʋs Wẽnnaam n kos t’a sõng-b tɩ b wʋm Biiblã goam võore, la rẽ poor bilf bala, a Zeova Kaset soab n wa b nengẽ. Biiblã wilgdame tɩ malɛgsã me sõngdame n moond ‘koe-noogã’ dũniyã gill zugu. (Karm-y Vẽnegr 14:6.) Sẽn paase, tõnd sʋkã neb wʋsg pʋʋsa a Zeova n togs-a b zu-loɛɛg bɩ b raabo, tɩ rẽ poor bɩ b tẽed-n-taag wa sõng-ba.—Yel-bũnã 12:25; Zak 2:16.
18. Wãn to la a Zeova leokd tõnd pʋʋsgã ne vʋʋsem sõngã la Biiblã maasem?
18 A Zeova leokda d pʋʋsgã ne a vʋʋsem sõngã maasem me. D sã n kos-a sõngr sẽn na yɩl n mao ne zu-loɛɛga, ne a vʋʋsem sõngã maasem, a tõe n kõo tõnd yam la pãnga. (2 Korẽnt-rãmbã 4:7) Ne Biiblã maasem me, a Zeova leokda d pʋʋsgã, la a sõngd tõnd tɩ d tõe n yãk yam-sõngo. Sɩd me, d sã n karem Biiblã, d tõe n yãa sagls sẽn na n sõng-do. A Zeova leb n tõe n kɩtame tɩ ned yeel bũmb tigissã sasa tɩ kell n zems ne tõnd yellã bal kɛpɩ, bɩ a kɩt tɩ tigingã kãsem-soab sõs Biiblã gomd ning zug ne-do.—Galat-rãmbã 6:1.
19. Bõe n tõe n kɩt tɩ wõnd a Zeova pa leok d pʋʋsgo?
19 La wakat ninga, d mi n soka d meng yaa: ‘Bõe yĩng t’a Zeova nan pa leok maam?’ D tẽeg t’a mii wakat ning a sẽn na n leok-do, la a sẽn na n leok-d to-to me. A mii bũmb nins sẽn yaa tɩlɛ ne-dã. D segd n kell n pẽdga ne pʋʋsgo, n wilg tɩ d sɩd rata d sẽn kot bũmb ningã, la tɩ d kɩsa a Zeova sɩd zãng-zãnga. (Luk 11:5-10) Wakat ninga, a Zeova tõe n leoka d pʋʋsgã tɩ pa yɩ wa d sẽn da ratã ye. Wala makre, d tõe n togs-a-la d zu-loɛɛg n dat t’a sõng-d tɩ d welge, t’a yaool n pa welg ye. La a tõe n kõ-d-la pãng tɩ d tõog toogo.—Karm-y Ezayi 40:29.
20. D sã n nong n pʋʋsd a Zeova, a nafa wã yaa bõe?
20 Hakɩɩka, d sẽn paam n tõe n pʋʋs a Zeova wã yaa bark menga! D tõe n kɩsa sɩd t’a wʋmdame. (Yɩɩn-sõamyã 145:18) D sã n nong n pʋʋsd a Zeova ne d sũur fãa, tõnd ne yẽ zoodã pãng na n paasdame.


text:
SAK PIIG LA A NAASE
Yãmb zakã pʋgẽ vɩɩm tõe n yɩɩ noogo
1, 2. A Zeova ratame tɩ zagsã rãmb vɩɩm yɩ wãn-wãna?
WẼNNAAM A ZEOVA n kẽes d yaab a Ãdem ne a Hawa kãadem. Biiblã yetame t’a naana a Hawa n tall-a n wa kõ a Ãdem. A Ãdem sũurã yɩɩ noog hal t’a yeel yaa: “Yõwã yaa mam kõabã kõbre, la mam yĩngã neongo.” (Sɩngre 2:22, 23) Woto wilgdame t’a Zeova ratame tɩ sẽn kẽ-b kãadmã vɩɩm yɩ noogo.
2 Bʋko, neb wʋsg pa tar sũ-noog b zagsã pʋsẽ ye. La sagls wʋsg n be Biiblã pʋg n tõe n sõng zakã nebã fãa tɩ b bãng n vɩɩmd ne taaba, tɩ b zĩid-n-taarã noome.—
WẼNNAAM SẼN DAT TƖ SƖDBÃ MAANE
3, 4. a) Manesem bʋg la rao segd n tall ne a paga? b) Bõe yĩng tɩ tar yõod tɩ pag ne a sɩd kõt taab sugri?
3 Biiblã yetame tɩ sɩd-sõng tog n nonga a pagã la a waoogd-a. Karm-y Efɛɛs-rãmb 5:25-29. Rao tog n geta a pag yell ne nonglem wakat fãa, n ges tɩ bũmb da maan-a, n da maand bũmb sẽn sãamd a sũuri, bɩ n nams-a ye.
4 Rao manesem segd n yɩɩ wãna, a pagã sã n tudgi? Ad b sẽn sagend sɩdbã bũmb ninga: “Pʋg-sɩdbã, bɩ yãmb ned kam fãa nong a paga, la y ra maan gãgs ne-a ye.” (Koloos-rãmbã 3:19) Rapã, ra yĩm-y tɩ yãmb me tudgdame ye. Y sã n dat tɩ Wẽnnaam kõ-y sugri, yãmb me segd n kõta y pagã sugri. (Matye 6:12, 14, 15) Rao ne pag sã n sakd n kõt taab sugri, na n sõngame tɩ b zĩid-n-taarã yɩ noogo.
5. Bõe yĩng tɩ rao segd n nand a paga?
5 A Zeova ratame tɩ rao nand a paga. Rao tog n gesame t’a pagã paam bũmb nins fãa sẽn yaa tɩlɛ ne-a wã. Woto pa reem yell ye. Rao sã n pa nand a pag la a pa get a yell neere, a Zeova tõeeme n pa reeg a pʋʋsg ye. (1 Pɩyɛɛr 3:7) A Zeova nanda ned ning fãa sẽn nong yẽ. A pa get a soabã yaa pag bɩ rao ye.
6. B sẽn yeel tɩ rao ne a pag lebga ‘yĩng a yembrã’ võor yaa bõe?
6 A Zeezi wilgame tɩ rao ne a pag ‘ka leb n yaa neb a yiib ye, b yaa yĩng a yembre.’ (Matye 19:6) Rao pa segd n zãmb a paga, pag me pa segd n zãmb a sɩda. (Yel-bũnã 5:15-21; Ebre-rãmbã 13:4) Lagengã wɛɛngẽ, ned fãa tog n modgame tɩ yaa a to wã ratmã n pak-a n yɩɩd a mengã rẽnda. (1 Korẽnt-rãmbã 7:3-
WẼNNAAM SẼN DAT TƖ PAGBÃ MAANE
7. Bõe yĩng tɩ yaa tɩlɛ tɩ zak fãa tall zu-soaba?
7 Yaa tɩlɛ tɩ zak fãa tall zu-soaba, ned sẽn na n lʋɩ taoor n ges tɩ zems-n-taar beẽ. Pipi Korẽnt-rãmb 11:3 yeelame: ‘Kiris yaa rao fãa Zu-soaba, la dao yaa pag zu-soaba, tɩ Wẽnnaam yaa Kiris Zu-soaba.’
8. Bõe la pag tõe n maan n wilg t’a waoogda a sɩda?
8 Rao buudã fãa tudgdame. La a pagã sã n teend-a a yam-yãkr fãa pʋgẽ, nafda zakã neb fãa. (1 Pɩyɛɛr 3:1-6) Biiblã yetame: “Bɩ pag fãa waoog a sɩda.” (Efɛɛs-rãmbã 5:
9. a) Bõe la pag tõe n maane, a sɩdã sã n wa maan bũmb tɩ pa ta a yam? b) Sagl-bʋg n be Tit 2:4, 5 pʋgẽ pagbã yĩnga?
9 Bõe la pag tõe n maane, a sɩdã sã n wa yeel bũmb bɩ n maan bũmb tɩ pa ta a yam? A tõe n togsa a sẽn tagsde, la segd n yɩɩ ne waoogre. Wala makre, a Saara ra yeela bũmb sẽn pa noom a Abrahaam, la a Zeova yeela a Abrahaam yaa: “Maan bũmb nins fãa a Saara sẽn kot foomã.” (Sɩngre 21:
10. Bõe la Biiblã yet welg-taabã la kãadmã kaoob wɛɛngẽ?
10 Kẽer sã n wa tar zu-loees kãadmã pʋgẽ, b yɩta tao-tao n welg taaba, bɩ n kao kãadmã. Biiblã yaool n yeelame tɩ ‘pag ra bas a sɩda,’ la tɩ “rao me ra yiis a pag ye.” (1 Korẽnt-rãmbã 7:
WẼNNAAM SẼN DAT TƖ ROAGDBÃ MAANE
11. Bõe la kambã rat n yɩɩda?
11 Roagdba, bao-y sẽk wʋsg n sõsd ne y kambã. Y kambã ratame tɩ y be ne-ba. La b sẽn dat n yɩɩd yaa y zãms-b tɩ b bãng a Zeova.—
12. Bõe la roagdbã segd n maan n kogl b kambã?
12 A Sʋɩtãan dũniyã lebgda wẽng n paasdẽ. Neb kẽer tõe n wa rat n maana yãmb kambã wẽnga, wall n baood n na n kẽ ne-ba. Roagdb kẽer getame tɩ yaa toog tɩ b gom rẽ yell ne b kambã. La b segd n togsa b kambã nin-kãens sẽn maandã, la b sõng-b tɩ b bãng b sẽn tõe n zãag b mens ne-b to-to. Roagdba, yãmb tog n kogla y kambã. *—1 Pɩyɛɛr 5:8.
13. Kambã wubrã segd n yɩɩ wãn-wãna?
13 Roagdbã n tog n sõng b kambã tɩ b bãng b sẽn segd n zã b mens to-to. La wubrã segd n yɩɩ wãn-wãna? Yaa sɩd tɩ biig toga ne kiblgu, la pa segd n yɩ weoogre, bɩ ne wẽnem ye. (Zeremi 30:
WẼNNAAM SẼN DAT TƖ KAMBÃ MAANE
14, 15. Bõe yĩng tɩ kambã segd n sak b roagdbã?
14 A Zeezi saka a Ba wã wakat fãa, baa sã n da wa pa nana. (Luk 22:42; Zã 8:28, 29) A Zeova ratame tɩ kambã me sak b roagdbã.—Efɛɛs-rãmbã 6:
15 Kamba, baa y sã n wa getẽ tɩ yaa toog tɩ y sak y roagdbã, bɩ y tẽeg tɩ y sã n kell n sake, a Zeova ne y roagdbã sũy na n yɩɩ noogo. *
16. a) A Sʋɩtãan tũnugda ne bõe n dat tɩ kambã maan sẽn yaa wẽnga? b) Bõe yĩng tɩ y zo-rãmbã tog n yɩ neb sẽn nong a Zeova?
16 A Sʋɩtãan tõe n tũnuga ne y zo-rãmb bɩ kom-bɩɩs a taaba, n na n pirs yãmb tɩ y maan sẽn yaa wẽnga. A miime tɩ yɩl n tõog n da maan wẽngã yaa toogo. Wala makre, a Zakoob bi-pugl a Dina ra tara zo-rãmb sẽn pa nong a Zeova. La rẽ waa ne yɛl n kõ yẽ mengã la a zakã rãmba. (Sɩngre 34:
YÃMB ZAKÃ RÃMB VƖƖM TÕE N YƖƖ NOOGO
17. Bõe la zakã ned fãa segd n maane?
17 Zak neb sã n tũud Wẽnnaam sẽn yet bũmb ningã, b tõogd n gila sũ-sãams la zu-loees wʋsgo. Y sã n yaa pʋg-sɩda, bɩ y nong y pagã, la y ges a yelle. Y sã n yaa paga, bɩ y sak y sɩdã n waoog-a, la y rɩk pag ning yell b sẽn gom Yel-bũn 31:


text:
SAK A 6
Sa-kãsengã sẽn sãam nin-wẽnsã wilgda tõnd bõe?
Wẽnnaam sãama nin-wẽnsã, la a fãaga a Nowe ne a zakã rãmba. Sɩngre 7:11, 12, 23
Saagã nii rasem 40, wĩndg la yʋngo, tɩ koomã lim tẽngã gilli. Nin-wẽnsã fãa kiime.
Malɛg-tõatbã le tedga b mense. Yaa bãmb la zĩn-dãmbã.
Sẽn da be-b koglgã pʋgẽ wã põsame. A Nowe ne a zakã rãmb wa n kiime, la Wẽnnaam na n wa vʋʋg-b lame, tɩ b sã n kell n sak-a, bɩ b vɩɩmd wakat sẽn kõn sa.
Wẽnnaam na n le sãama nin-wẽnsã la a fãag nin-tɩrsã. Matɩe 24:37-39
A Sʋɩtãan ne zĩn-dãmbã ket n tudgda nebã.
Wa a Nowe wakatẽ wã, rũndã-rũndã neb wʋsg kɩɩsda a Zeova noyã a sẽn kõ tõnd d neer yĩngã. Ka la bilfu, a Zeova na n sãama nin-wẽnsã.—2 Pɩɛɛr 2:5, 6.
Neb n be n yaa wa a Nowe. B kelgda Wẽnnaam a Zeova la b tũud a sẽn yetã. B yaa a Zeova Kaset rãmba..


text:
Babg a 4: Israɛll pipi rĩmã yãkr n tag b sẽn yõg-b n kẽng yembd Babilonnã
A Sayull n yɩ Israɛll pipi rĩma. La a Zeova wa n bas-a lame n yãk a Davɩɩd t’a ledg-a. D na n goma a Davɩɩd yell wʋsgo. A sẽn wa n yaa bi-bɩɩga, a zaba ne nin-wobg a Goliate. Kaoosg zugẽ, a wa n zoeeme, bala rĩm a Sayull da maanda sũ-kiir ne-a. Pʋg-sõng a Abigayill me kɩtame t’a pa maan wẽng ye.
Rẽ poore, d na n goma a Davɩɩd biig a Salomo yelle. A Davɩɩd kũumã poore, a Salomo n lebg Israɛll rĩma. A Sayull rɩɩ a naamã yʋʋm 40, a Davɩɩd ne a Salomo me yɩɩ woto. A Salomo kũumã poore, Israɛll soolmã welga zĩis a yiibu. A yembr bee rɩtg t’a ye be goabga.
Rɩtg soabã yaa buud piiga, tɩ goabg soabã yaa buud a yiibu. Rɩtg soabã kaoosa yʋʋm kobs-yi la pis-nu la a yopoe tɩ Asiri nebã yaool n wa sãam-a. Yʋʋm koabg la pis-tã la a tãab poore, b sãama goabg soabã me. Wakat kãnga, b talla Israɛll nebã n kẽng yembd Babilon. Dẽnd babg a naasã gomda yel-kãsems sẽn zĩnd yʋʋm kobs-nu la piig pʋgẽ yelle.


text:
Kibar 38: Rap 12 n tɩ ges Kanaã
GES-Y rap a yiibã sẽn zãad bũmb ninsã. Yaa sib-gĩnd sẽn yaa bedre, kankama la grenadinni. Da yaa zɩsgo, hal tɩ yɩ tɩlae tɩ b yagl raoog zugu, tɩ rap a yiib rɩk n palg b bãgdẽ. La woto fãa yii yɛ? Yii Kanaã. Tẽeg-y t’a Abrahaam, a Izaak la a Zakoob ra zĩnda Kanaã. La komã yĩng n kɩt t’a Zakoob ne a zakã rãmb yik n kẽng Ezipti. Wakat kãng n tãag masã yaa yʋʋm kobs-yi la piig la a yoobe. A Moiiz peegda Israɛll nebã masã n debd Kanaã. B taa rasempʋɩɩgã zĩig ning b sẽn boond tɩ Kadɛsã.
Nin-wẽns n vɩ Kanaã tẽngã pʋgẽ. Rẽ n so t’a Moiiz tʋm rap 12 tɩ b tɩ soos n ges tẽngã. A yeel-b-la woto: ‘Kẽng-y n tɩ ges-y neb nins sẽn vɩ be wã sã n yaa wʋsgo, la b sã n tara pãnga. Ges-y tẽngã sã n sakda koodo, la y zã tɩɩsã biis n wa.’
Rapã sẽn kẽng n lebg n wa, b yeela a Moiiz tɩ tẽngã yaa sõma hal wʋsgo. B zãa tɩɩsã biisã meng n wa wilg a Moiizi. La rap piig la a yiibã sʋka, bãmb 10 n baas n yeel woto: ‘Tẽngã nebã yaa nin-wogdo, la b tara pãng me. Tõnd sã n mak n na n deeg tẽngã, b na n kʋʋ tõndo.’
Israɛll neb a taabã sẽn wʋm woto wã, b yɛɛsame n yeel yaa: ‘Tõnd fãa sã n da ki Ezipti, bɩ d sã n da ki weoogã pʋgẽ ka n são. Tẽngã neb na n kʋʋ tõndo, la b yõg d pagbã ne d kambã n looge. Bɩ d bas a Moiiz la d yãk ned a to t’a lʋɩ d taoore, tɩ d leb Ezipti.’
La rap 12 wã sʋka, a yiib n da teeg a Zeova. Yaa a Zozue ne a Kalɛɛb. B yeela Israɛll nebã yaa: ‘Ra zoe-y rabeem ye. A Zeova bee ne tõndo. D na n deega tẽngã nana-nana.’ La nebã pa kelg-b ye. B ra rat n kʋʋ a Zozue ne a Kalɛɛb menga.
A Zeova sũurã puuga wʋsgo, t’a yeel a Moiiz yaa: ‘Israɛll neb nins sẽn tar yʋʋm pisi la sẽn yɩɩd woto wã baa a ye ka na n kẽ Kanaã tẽngã pʋgẽ ye. B yãa bõn-bãn nins mam sẽn maan Ezipt ne weoogã pʋgẽ wã, la b baas n ket n pa tẽed maam ye. B fãa na n yeeba rasempʋɩɩgã pʋgẽ yʋʋm 40 n wa ki. Yaa a Zozue ne a Kalɛɛb bal n na n kẽ Kanaã.’
Sõdbo 13:1-33; 14:1-38.
Sogsgo
- Foto wã zugu, tɩɩs biis nins rapã sẽn zãadã yaa bõe ne bõe, la yita yɛ?
- Bõe yĩng t’a Moiiz tʋm neb piig la a yiib tɩ b tɩ ges Kanaã tẽngã?
- Neb piigã sẽn lebg n wa wã, bõe la b yeel a Moiizi?
- Wãn to la neb a yiibã wilg tɩ b teega a Zeova, la nin-kãens yaa ãnd dãmba?
- Bõe yĩng t’a Zeova sũur yiki, la a yeela a Moiiz tɩ bõe?
Sogsg a taaba
- Karm-y Sõdb 13:1-33.
Ãnd dãmb la b yãk tɩ b tɩ ges tẽnga, la zu-no-kãseng bʋg la b ra tara? (Sõd. 13:2, 3, 18-20)
Bõe yĩng t’a Zozue la a Kalɛɛb tagsgã ra pa wõnd neb a taabã, la woto zãmsda tõnd bõe? (Sõd. 13:28-30; Mat. 17:20; 2 Kor. 5:7)
- Karm-y Sõdb 14:1-38.
Bõe la b yeel tɩ wilgdẽ tɩ d pa segd n yẽgem ne neb nins a Zeova sẽn yãkã? (Sõd. 14:2, 3, 27; Mat. 25:40, 45; 1 Kor. 10:10)
Bõe la b yeel Sõdb 14:24 pʋgẽ tɩ wilgdẽ t’a Zeova sõgen fãa yell pak-a lame? (1 Rĩm 19:18; Yel. 15:3)


text:
SAK A NU
Rondã yaa Wẽnnaam kũun sẽn ka to
Rondã yaa bõe?
Wãn to la b kõ rondã?
Wãn-to la rondã tõe n naf yãmba?
Wãn to la y tõe n wilg y mi-beoog rondã yĩnga?
1, 2. a) Sã n yaa ne yãmba, kũun sẽn tar yõod yaa kũun bʋg buudu? b) Bõe yĩng tɩ b tõe n yeel tɩ rondã yaa kũun ning sẽn tar-a yõod n yɩɩd kũun a taabã fãa wã?
YÃMB sẽn zoe n paam kũun ninsã sʋka, bʋg n ka to? Pa kũun ligd sẽn na n yaa toog la a ka to ye. Sɩda, kũun yõod pa bãngd a ligdẽ wã tɩlae ye. La bũmb sẽn wilgd tɩ kũunã tara yõod ne-yã, yaa a sẽn na n kõt-y sũ-noog bɩ a sã n pidsd raab sẽn yaa tɩlae y vɩɩmã pʋgẽ.
2 Yãmb sẽn tagsd tɩ y tõe n paama kũun ninsã fãa sʋka, a ye n be n yɩɩd a taabã fãa. Yaa Wẽnnaam n kõt ãdem-biisã kũun kãnga. A Zeova kõo tõnd bũmb wʋsgo, la a kũun ning sẽn yaa kãseng n yɩɩdã yaa a Biribl a Zezi Kirist maoongã sẽn yaa rondã. (Matɩe 20:28) Wala d sẽn na n yã sag-kãngã pʋgẽ wã, yaa rondã n yaa kũun ning sẽn tar-a yõod n yɩɩd kũun a taabã fãa y sẽn tõe n paamã, bala a tõe n kõ-y-la sũ-no-kãsenga, la a pids y raab nins sẽn yaa kãsems n yɩɩdã. Yaa ne rondã maasem la a Zeova sɩd wilg a nonglmã ne yãmb n yɩɩda.
RONDÃ YAA BÕE?
3. Rondã yaa bõe, la bõe la d segd n bãng sẽn na yɩl n nan kũun kãngã sẽn tar yõodã?
3 Koɛɛg-koɛɛga, yaa ne rondã maasem la a Zeova na n fãag ãdem-biisã ne yel-wẽndã la kũumã. (Efɛɛz rãmba 1:7) Sẽn na yɩl n wʋm Biiblã zãms-kãngã võore, rẽnda d tags bũmb ning sẽn maan Edɛn zẽedẽ wã yelle. A Ãdem sẽn maan yel-wẽndã, a konga bũmbu. D sã n bãng sẽn yaa bũmb ninga, d tõe n wʋma rondã sẽn yaa kũunã võore, la a yõodã ne tõnd sẽn ta zĩig ninga.
4. Vɩɩm sẽn zems zãngã ra kõta a Ãdem nafa bʋse?
4 A Zeova sẽn wa n naan a Ãdmã, a kõ-a-la bũmb sẽn sɩd tar yõod wʋsgo: yaa ninsaal vɩɩm sẽn zems zãngã. Ges-y rẽ sẽn da nafd a Ãdem to-to. Wẽnnaam sẽn maan a Ãdem t’a zems zãng a yĩngã la yamã pʋgẽ wã, a ra pa segd n lʋɩ bãaga, n kʋʋle, bɩ n ki abada. A sẽn da yaa ninsaal sẽn zems zãngã yĩnga, a ra tara zems-n-taar ne a Zeova. Biiblã yetame t’a Ãdem da yaa “Wẽnnaam biiga.” (Luk 3:38) Rẽnd a Ãdem da tara zems-n-taar ne Wẽnnaam a Zeova, wala zems-n-taar ning sẽn be biig ne a ba sẽn nong-a sʋkã. A Zeova ra gomda ne a Ãdem sẽn yaa a tẽng zug biriblã, n da bobend-a tʋʋm sẽn kõt sũ-noogo, la a ra wilgd-a a sẽn da rat t’a maan bũmb ningã.—Sɩngre 1:28-30; 2:16, 17.
5. Bõe la Biiblã rat n yeele, a sẽn yet tɩ b maana a Ãdem ‘Wẽnnaam wõnegã’?
5 Wẽnnaam naana a Ãdem n wõneg a menga. (Sɩngre 1:27) Woto ra pa rat n yeel t’a Ãdem sɩd ra wõnda Wẽnnaam yĩngã wɛɛngẽ ye. Wa d sẽn yã seb-kãngã pipi sakã pʋgẽ wã, ninsaal pa tõe n yã a Zeova ye. (Zã 4:24) A Zeova pa tar yĩn-nems la zɩɩm ye. Wẽnnaam sẽn maan a Ãdem a meng wõnegã rat n yeelame tɩ b naan-a lame t’a tar nonglem, yam, tɩrlem la pãng wa Wẽnnaam. A Ãdem da leb n wõnda a Ba wã ne neng a to sẽn yaa kãsenga: a ra tara yam yãkre. Rẽnd a Ãdem da pa wa masĩn b sẽn maan tɩ yaa tʋʋm nins b sẽn maan-a t’a tʋma bal la a tʋmd ye. A ra tõe n yãka yam a toor n maan a sẽn date: sõma bɩ wẽnga. A sã n da yãk yam n sak Wẽnnaam, a ra na n vɩɩmda wakat sẽn pa sat Arzãnã pʋgẽ tẽngã zugu.
6. A Ãdem sẽn wa n kɩɩs Wẽnnaamã, bõe la a kong-yã, la bõe la rẽ wa ne a kambã la a yagensã zutu?
6 Rẽnd vẽenega, a Ãdem sẽn wa n kɩɩs Wẽnnaam t’a kao a bʋʋd t’a segd n ki wã, a bõna wʋsgo. A yel-wẽndã kɩtame t’a kong a ninsaal vɩɩm sẽn zems zãngã ne a barka fãa. (Sɩngre 3:17-19) La zu-bʋko, pa a Ãdem bal n kong vɩ-sõngã ye. A kɩɩsgã yɩɩ sabab t’a kambã ne a yagensã me kong rẽ. Wẽnnaam Gomdã yetame: “Rao a yembr [a Ãdem] n wa ne yel-wẽna dũniyã tɩ kũum wa yel-wẽna yĩnga. Rẽ n kɩt tɩ kũum yõkd neba fãa, fãa sẽn maan yel-wẽna yĩnga.” (Rom dãmba 5:12) N-ye, tõnd fãa roga ne a Ãdem yel-wẽndã. Woto yĩnga, Biiblã yetame t’a ‘koosa’ a mengã la a kambã ne a yagensã yel-wẽnã la kũumã yembd pʋgẽ. (Rom dãmba 7:14) Saagr da pa be a Ãdem ne a Hawa yĩng ye, bala yaa bãmb meng n yãk yam n kɩɩs Wẽnnaam. La yaa wãn to ne b kambã la tõnd sẽn yaa b yagensã?
7, 8. Naoor wʋsgo, rond tara bugs a yiib bʋse?
7 A Zeova wa n fãaga ãdem-biisã ne rondã maasem. Rond yaa bõe? Naoor wʋsgo, rond bee bugs a yiibu. Pipi, a yaa b sẽn na n yõk fo ned bɩ n deeg f bũmbu, tɩ fo segd n yao n yiis nedã bɩ n lebs n deeg f bũmbã. B tõe n mak-a-la ne yaood ning b sẽn yaood n yiis ned b sẽn yõk zabr wakate. Yiib-n-soaba, yaa yao ligd n dol bũmbu. A yaa yembr ne yaood ning b sẽn yaoode, ned b sẽn pogl bɩ bũmb b sẽn sãam yĩnga. Wala makre, ned sã n yɩ sabab tɩ agsɩdã maan n sãam bũmbu, a kõta yaood sẽn zem bũmb ning sẽn sãama.
8 Wãn to la b ra tõe n yao n lebs n deeg bõn-kãseng ning a Ãdem sẽn kɩt tɩ tõnd fãa kongã, n fãag-d ne yel-wẽndã la kũumã yembdo? Bɩ d tags rond ning a Zeova sẽn kõ wã zugu, la rẽ sẽn tõe n naf yãmb to-to.
A ZEOVA SẼN KÕ RONDÃ TO-TO
9. Rond ning buud b sẽn da baooda yaa bʋgo?
9 Sẽn mik tɩ yaa ninsaal sẽn zems zãng vɩɩm la sẽn sãamã, ninsaal sẽn pa zems zãng vɩɩm pa tõe n dol-a ye. (Yɩɩl Sõamyã 49:8, 9) B sẽn da baood bũmb ningã yaa rond yõod sẽn zem bũmb ning sẽn sãamã yõodo. Rẽ zemsa ne tɩrlem sẽn zems zãngã noor sẽn be Wẽnnaam Gomdã pʋgẽ n yet woto wã: “Vɩɩm vɩɩm yĩnga.” (Tõodo 19:21) La bõe n da na n dol ninsaal vɩɩm sẽn zems zãngã a Ãdem sẽn sãama? Rond ning sẽn zems b sẽn da baoodã yaa ninsaal a to vɩɩm sẽn zems zãnga.—1 Tɩmote 2:6, NW.
10. Wãn to la a Zeova kɩt tɩ b paam rondã n yao?
10 Wãn to la a Zeova kɩt tɩ b paam rondã n yao? A tʋma a malɛk a yembr tẽngã zugu. La a Zeova pa yãk malɛk yaar ye. A tʋma malɛk ning a sẽn nong n yɩɩdã, sẽn yaa a Biribl yend a mengã sẽn naanã. (1 Zã 4:9, 10) Biribl kãng sakame n yi n bas a yirã sẽn yaa saasẽ wã. (Filip rãmba 2:7) Wa d sẽn yã seb-kãngã sak ning sẽn loogã pʋgẽ wã, a Zeova maana yel-solemde, a sẽn dɩk Biribl kãngã vɩɩmã n tɩ ning a Maari pʋgẽ wã. Ne Wẽnnaam vʋʋsem sõngã maasem, a Zezi rogame n yɩ ninsaal sẽn zems zãnga, tɩ yel-wẽndã pa bẽeg-a ye.—Luk 1:35.
11. Wãn to la ninsaal a yembr tõog n yɩ rond neb wʋsg yĩnga?
11 Wãn to la ninsaal a yembr tõe n yɩ rond ninsaalb wʋsg yĩnga? Be neere, sɩnga wãn to tɩ ninsaalb wʋsg wa lebg yel-wẽn-maandba? Tẽeg-y t’a Ãdem sẽn maan yel-wẽndã, a konga bũmb sẽn tar yõod wʋsgo, sẽn yaa ninsaal vɩɩm sẽn zems zãngã. Woto yĩnga, a ra pa tõe n dog kamb sẽn zems zãng ye. A roga kamb sẽn yaa yel- wẽndã la kũumã yembs bala. A Zezi, Biiblã sẽn boond tɩ ‘yaoolem Ãdmã’ ra tara ninsaal vɩɩm sẽn zems zãnga, la a pa maan yel-wẽnd abada. (1 Korẽnt dãmba 15:45) D tõe n yeelame t’a Zezi reega a Ãdem zĩig sẽn na yɩl n fãag tõndo. A sẽn kell n tall wẽn-sakr sẽn zems zãngã, la a kõ a vɩɩm sẽn zems zãngã tɩ yɩ maoongã, a yaoa a Ãdem yel-wẽndã yĩnga. Woto, a Zezi kõo a Ãdem kambã la a yagensã saagre.—Rom dãmba 5:19; 1 Korẽnt dãmba 15:21, 22.
12. Bõe la a Zezi namsgã wilg-yã?
12 Biiblã bilgda namsg ning fãa a Zezi sẽn deeg sẽn deng a kũumã. B pãb-a-la wʋsg ne kalwaase, n ka-a ra-luk zug t’a ki kũ-toaaga. (Zã 19:1, 16-18, 30; Ges-y Vẽnegr ning sẽn be seb-neng 204-6 pʋgẽ wã.) Bõe yĩng tɩ ra yaa tɩlae ne a Zezi t’a nams wʋsg woto? Seb-kãngã sak a to pʋgẽ d sẽn na n wa karem taoorã, d na n yãame t’a Sʋɩtãan yeelame tɩ ninsaal ka be sẽn na n kell n sak a Zeova makr pʋgẽ ye. A Zezi sẽn kell n yɩ wẽn-sakd baa ne namsg wʋsgã, a leoka a Sʋɩtãan no-baoodmã sõma n yɩɩd nebã fãa. A Zezi wilgame tɩ baa a Sʋɩtãan sẽn maaneg fãa, ninsaal sẽn zems zãng sẽn tar yam yãkrã tõe n saka Wẽnnaam tɩ zems zãnga. A Zeova sũur da segd n yaa noog wʋsg a Biribl nongrã wẽn-sakr yĩnga!—Yelbũna 27:11.
13. Wãn to la b yao rondã?
13 Wãn to la b yao rondã? Yʋʋmd 33, Zʋɩf rãmbã Nizã kiuug rasem 14 soab daare, a Zeova basame tɩ b kʋ a Biriblã sẽn zems zãng n pa tar yel-wẽnã. Woto, a Zezi rɩka a ninsaal vɩɩmã sẽn zems zãngã n maan “maoong wakat fãa yĩnga.” (Hebre dãmba 10:10) A Zezi kũumã rasem a tãab-n-soaba, a Zeova vʋʋg-a lame t’a na n tɩ vɩɩmd saasẽ. A sẽn wa n leb saasẽ wã, a tɩ kolga Wẽnnaam taoor n wilg a ninsaal vɩɩm sẽn zems zãngã a sẽn dɩk n maan maoong sẽn na yɩl tɩ yɩ rond n yao n deeg a Ãdem kambã la a yagensã. (Hebre dãmba 9:24) A Zeova reega a Zezi maoongã wa rond ning sẽn da yaa tɩlae sẽn na yɩl n yiis ãdem-biisã yel-wẽnã la kũumã yembd pʋgẽ wã.—Rom dãmba 3:23, 24.
RONDÃ SẼN TÕE N NAF YÃMB TO-TO
14, 15. Sẽn na yɩl n paam d “yel-wẽna sugri” bõe la d segd n maane?
14 Baa ne tõnd sẽn yaa yel-wẽn-maandbã d tõe n paama bark sẽn pa tõe n sɩf rondã maasem yĩnga. Bɩ d ges nafa kẽer d sẽn tõe n paam masã la beoog-daare, kũun kãngã sẽn yaa kãseng n yɩɩd a taabã la sẽn yit Wẽnnaam nengẽ wã maasem yĩnga.
15 Tõnd yel-wẽnã sugri. Tõnd sẽn dog n pa zems zãngã yĩng kɩtame tɩ sẽn na yɩl n maan sẽn zemse, d segd n modg wʋsgo. Tõnd fãa kongda ne d no-goam bɩ ne d tʋʋmã. La ne a Zezi maoongã sẽn yaa rondã maasem yĩnga, d tõe n paama d “yel-wẽna sugri.” (Kolos rãmba 1:13, 14) La sẽn na yɩl n paam Wẽnnaam sugrã, d segd n sɩd teka yam la d toeem. D leb n segdame n kos a Zeova sugr ne sik-m-menga, n tik tẽeb ning d sẽn tar ne a Biriblã maoong sẽn yaa rondã maasem yĩnga.—1 Zã 1:8, 9.
16. Bõe n kɩt tɩ tõnd tõe n balem Wẽnnaam ne sũur kaset sẽn pa ningd-d taale, la rẽ wata ne nafa bʋse?
16 Sũur kaset sẽn pa ningd-d taal Wẽnnaam taoore. Sũur kaset sẽn ningd-d taal tõeyã nana-nana n kɩt tɩ d wa pa tar saagre, la d tagsdẽ tɩ d pa tar yõod ye. La ne nonglem, a Zeova kɩtame tɩ d tõe n paam d yel-wẽnã sugr ne rondã maasem yĩnga, tɩ rẽ kɩt tɩ d tõe n balm-a ne sũur kaset sẽn pa ningd-d taale, baa ne d sẽn pa zems zãngã. (Hebre dãmba 9:13, 14) Rẽ kɩtdame tɩ d tõe n gom ne a Zeova ne raoodo. Woto yĩnga, d tõe n pʋʋs-a-la ne bas-m-yam. (Hebre dãmba 4:14-16) Tall sũur kaset sẽn pa ningd-d taal kɩtdame tɩ d yamã gãe bãane, tɩ d nand d mense, la a paasd tõnd sũ-noogã.
17. A Zezi sẽn ki tõnd yĩngã, bark bʋs la d tõe n paame?
17 Tẽng zug vɩɩm sẽn pa satã saagre. Rom dãmba 6:23 yetame tɩ “yel-wẽna yaood yaa kũum.” Verse kãng paasdame: “La Wẽnnaam kũunã yaa vɩɩm sẽn ka sɛta tõnd Zusoab a Kirist Zezi maasem yĩnga.” Seb-kãngã sak a 3 pʋgẽ, d goma tẽng zug Arzãnã sẽn watã sẽn na n wa ne bark ninsã yelle. (Wilgri 21:3, 4) Bark kãensã fãa sẽn wat beoog-daarã, wala vɩɩm sẽn pa satã ne laafɩ sẽn zems zãngã yaa bũmb sẽn tõe n yɩ sɩda, a Zezi sẽn ki tõnd yĩngã maasem yĩnga. Sẽn na yɩl n paam bark kãense, d segd n wilgame tɩ d tara mi-beoog ne rondã sẽn yaa Wẽnd kũunã.
WÃN TO LA Y TÕE N WILG Y MI-BEOOGO?
18. Bõe yĩng tɩ d segd n tall mi-beoog ne a Zeova, rondã a sẽn kõ wã yĩnga?
18 Bõe yĩng tɩ d segd n tall mi-beoog wʋsg ne a Zeova, rondã yĩnga? Be neere, ned sã n dɩka a sẽka, n maan modgre, bɩ a yiisa ligd wʋsg n maan-d kũuni, kɩtdame t’a kũunã tar yõod wʋsg d nifẽ. D sã n neẽ tɩ yaa kõtã sẽn sɩd nong-dã yĩng la a kõt-do, d sũur sɩd yaa noog wʋsgo. Kũunã fãa sʋka, yaa rondã n yaa kãseng n yɩɩda, bala Wẽnnaam maana mong-m-meng ning sẽn yɩɩd a taabã fãa wã sẽn na yɩl n kõ-a. Zã 3:16 yetame tɩ “Wẽnnaam nonga dũniyã hal tɩ b kõ b Biiga sẽn ka to.” Yaa rondã n wilgd a Zeova nonglmã ne tõnd n yɩɩd sẽn ketã fãa. Rẽ leb n yaa kaset t’a Zezi nonga tõndo, bala a sak n kõo a vɩɩmã tõnd yĩnga. (Zã 15:13) Woto yĩnga, rondã segd n kɩtame tɩ d kɩs sɩd t’a Zeova ne a Biriblã nonga tõnd ned kam fãa.—Galat dãmba 2:20.
19, 20. Wãn to la y tõe n wilg tɩ y tara mi-beoog ne Wẽnnaam kũunã sẽn yaa rondã?
19 La wãn to la y tõe n wilg y mi-beoog masã ne rondã Wẽnnaam sẽn kõ wã? Pipi, bɩ y bao n bãng a Zeova sẽn yaa Kõt Kãsengã n paase. (Zã 17:3) B sã n tũnug ne seb-kãngã n zãms Biiblã ne yãmba, na n sõng-y lame tɩ y sɩd bãng-a n paase. Y sã n bãngd a Zeova n paasdẽ, y nonglmã ne-a na n paasdame. Nonglem kãng me na n kɩtame tɩ y maan sẽn tat a yam.—1 Zã 5:3.
20 Wilg-y tɩ y tẽeda a Zezi maoongã sẽn yaa rondã. A Zezi mengã yeelame: “Ned ninga sẽn tẽed Biiga tara vɩɩm sẽn ka sɛta.” (Zã 3:36) Wãn to la d tõe n wilg tɩ d tẽeda a Zezi? Pa ne goam bal la d wilgd tẽeb kãng ye. Zak 2:26 yetame tɩ “tẽeb sã n ka lagem ne tʋʋma, a yaa [kɩɩnga].” N-ye, bũmb ning sẽn wilgd tɩ ned tara tẽeb hakɩk yaa “tʋʋma,” sẽn dat n yeel tɩ tõnd yel-manesmã. D tõe n wilgame tɩ d tẽeda a Zezi, d sẽn na n sɩd modgd sõma n dɩkd a togs-n-taare, pa d sẽn yet bũmb ningã pʋgẽ bal ye, la yaa bũmb ning d sẽn maandã pʋgẽ me.—Zã 13:15.
21, 22. a) Bõe yĩng tɩ d segd n zĩnd a Zezi kũumã Tẽegrẽ b sẽn maand yʋʋmd-yʋʋmdã? b) Bõe la b na n wilg sak a 6 la a 7 wã pʋgẽ?
21 Zĩnd-y a Zezi kũumã Tẽegrẽ b sẽn maand yʋʋmd-yʋʋmdã. Yʋʋmd 33, Nizã rasem 14, a Zezi sɩnga bũmb b sẽn da na n wa tar n tẽegdẽ, sẽn yaa toor zalle Biiblã sẽn boond tɩ ‘Soaala zaabr dɩɩbo.’ (1 Korẽnt dãmba 11:20, Sebr Sõngo; Matɩe 26:26-28) B leb n boond-a lame tɩ Kirista kũumã Tẽegre. A Zezi maan-a lame n na n sõng a tʋm-tʋmdbã, la neb nins fãa sẽn da na n wa lebg kiris-neb hakɩkã, tɩ b ning b yamẽ tɩ yẽ sẽn yɩ ninsaal sẽn zems zãng n ki wã, a kõo a vɩɩmã tɩ yɩ rondo. Bõn-kãng wɛɛngẽ, a Zezi kõo no-kãngã: ‘Bɩ y maand bõn-kãnga n tẽegd mam yelle.’ (Luk 22:19) A Zezi kũumã Tẽegr maaneg tẽegda tõnd nonglem kãseng ning a Zeova ne a Zezi sẽn tall ne tõnd n kõ rondã. D tõe n wilga d mi-beoog ne rondã, n zĩnd a Zezi kũumã Tẽegrẽ b sẽn maand yʋʋmd-yʋʋmdã. *
22 A Zeova sẽn kõ rondã sɩd yaa kũun sẽn pa tõe n sɩfe. (2 Korẽnt dãmba 9:14, 15) Kũun kãseng kãngã tõe n nafa sẽn ki-bã menga. Sak a 6 la a 7 na n wilga rẽ sẽn na n maan to-to.
^ sull 21 Sẽn na yɩl n paam vẽnegr n paas a Zezi kũumã Tẽegr võor wɛɛngẽ, bɩ y ges Vẽnegr ning sẽn be seb-neng 206-8 pʋgẽ wã.


text:
Bõe la d tõe n maan n wilg tɩ d nonga a Zeova?
“Tõnd nonga bãmba, bãmb sẽn deng n nong tõndã yĩnga.” —1 ZÃ 4:19, WẼNNAAM SEBRE, 1983.
YƖƖLA: 56, 138
1, 2. Bõe la a Zeova maan n wilg t’a ratame tɩ tõnd me nong-a?
BA SÃ N dat t’a biig bãng bũmbu, yaa a sẽn na n maan bũmbã tɩ biigã ges la a tõogd n bãng tao-tao. Tʋm-tʋmd a Zã yeela woto: “Tõnd nonga [Wẽnnaam,] bãmb sẽn deng n nong tõndã yĩnga.” (1 Zã 4:19, Wẽnnaam Sebre, 1983) Rẽnd yaa vẽeneg t’a Zeova sẽn kõ tõnd mak-sõng sẽn ka to nonglmã wɛɛngẽ wã, a ratame tɩ tõnd me nong-a.
2 Bõe la a Zeova maan n wilg tɩ yẽ n ‘deng n nong tõndo’? Tʋm-tʋmd a Poll yeela woto: “Wakat ning tõnd sẽn dag n ket n yaa yel-wẽn-maandba, Kiris kii tõnd yĩnga, la ne rẽnda, Wẽnnaam wilga b nonglem tõnd yĩnga.” (Rom. 5:8) A Zeova sẽn nong tõndã, a kɩtame t’a Biigã wa ki tɩ yɩ maoongo, sẽn na yɩl n fãag tõnd ne yel-wẽndã la ne kũumã. Rẽ paka sor tɩ tõnd tõe n lebg a zo-rãmba, la d wilg tɩ d nong-a lame. A Zeova sẽn sak n mong a meng woto fãa wã, a kõo tõnd mak-sõngo. A wilgame tɩ nonglem hakɩɩkã yaa d sẽn na n yaa kõtba, la d sakd n mongd d mens bũmb kẽer d taabã yĩnga.—1 Zã 4:10.
3, 4. Wãn to la d segd n wilg tɩ d nonga Wẽnnaam?
3 A Zeova yaa nonglem. Rẽ n so tɩ rao a ye sẽn wa n sok a Zeezi n dat n bãng tõogã noor ning sẽn yaa kãseng n yɩɩdã, a sẽn leok to-to wã pa lingd tõnd ye. A yeela woto: “Bɩ f nong Sẽn-Ka-Saab sẽn yaa fo Wẽnnaamã ne f sũur fãa, la f yalẽ fãa la f yamã fãa la ne f pãngã fãa.” (Mark 12:30) A Zeezi sẽn yeel bũmb ningã wilgdame tɩ d segd n nonga Wẽnnaam ne d sũur fãa. D sã n nong ned wall bũmb n yɩɩd a Zeova, pa noom-a ye. La nonglem pa sũur pʋgẽ bũmb bal ye. A Zeova ratame tɩ d nong-a ne d “yamã fãa” la ne d “pãngã fãa.” Woto rat n yeelame tɩ d tagsa wã, la d tʋʋm-tʋmdɩ wã fãa segd n wilgdame tɩ d nong-a lame.—Karm-y Miise 6:8.
4 Wãn to la d tõe n wilg tɩ d sɩd nonga d Ba sẽn be saasẽ wã? Yaa d sẽn na n nong-a n yɩɩd bũmba fãa. A Zeezi yeelame tɩ d segd n nonga Wẽnnaam ne d pãngã fãa, la ne d yamã fãa. Sõsg ning sẽn loogã pʋgẽ, d yãa bũmb a naas a Zeova sẽn maan tɩ wilgdẽ t’a nonga tõnd hal wʋsgo. Sõs-kãngã pʋgẽ, d na n yãa d sẽn tõe n wilg to-to tɩ d nonga a Zeova, la d sẽn tõe n paas d nonglmã to-to me.
D WILG TƖ D SŨUR NOOMA NE A ZEOVA SẼN KÕT-D BŨMB NINSÃ
5. D sã n tags bũmb nins a Zeova sẽn maan n kõ tõndã yelle, bõe la tõnd me rat n maane?
5 Ned sã n kõ yãmb kũuni, yaa vẽeneg tɩ y na n wilgame tɩ y sũur nooma ne kũunã. Y sẽn nand bũmb ning a sẽn kõ-yã me na n kɩtame tɩ y zã-a sõma. Karen-biig a Zak yeela woto: “Kũun-sõng fãa la kũun sẽn zems zãng fãa yita yĩngri, vẽenem ba wã nengẽ. Tekre, wall toeoong ka be bãmb pʋgẽ baa bilf ye.” (Zak 1:17) A Zeova kõta tõnd bũmb nins sẽn yaa tɩlɛ sẽn na yɩl tɩ d vɩɩmd la d maan sũ-noogã. Woto pa kɩt tɩ tõnd me rat n nong-a sɩda?
6. Israyɛll nebã sã n da rat n ket n paamd a Zeova barka, bõe la b segd maane?
6 A Zeova kõo Israyɛll nebã bõn-sõma wʋsgo. Yʋʋm wʋsg pʋgẽ, a tũnuga ne tõogã n wilg-b sore. A gesame tɩ b paam bũmb nins fãa sẽn yaa tɩlɛ ne-bã me. (Tõo. 4:7, 8) La Israyɛll nebã me ra segd n wilgame tɩ b nonga a Zeova, n sakd a tõodã. Wala makre, b ra segd n kõta a Zeova b pʋtã ‘bi-sõma wã dẽenem biisi.’ (Yik. 23:19, Wẽnnaam Sebre, 1983) B sã n da maand woto, b wilgdame tɩ b miime tɩ bãmb me segd n maana bũmb n yaool n paam t’a Zeova nong-b la a ningd-b barka.—Karm-y Tõod 8:7-11.
7. Wãn to la d tõe n tũnug ne d paoongã n wilg tɩ d nonga a Zeova?
7 La tõnd yẽ? Baa d sẽn pa kʋʋd maand n kõt a Zeova rũndã-rũndã wã, d tõe n waoog-a-la ne d “paoongã,” n wilg tɩ d nong-a lame. (Yel. 3:9) Wãn to la d tõe n maan dẽ? Wala makre, d tõe n yãka d paoong n teel tõnd tigingã, pa rẽ bɩ n teel koe-moonegã dũniyã gill zugu. D nug zãadame tɩ pa zãad me, d ned kam fãa tõe n kõ a sẽn tare, n wilg t’a nonga a Zeova. (2 Kor. 8:12) La bũmb a taab me la d tõe n maane.
8, 9. Bõe me la d tõe n maan n wilg a Zeova tɩ d nong-a lame? Bõe la a Mayk ne a zakã rãmb maan-yã?
8 D tẽeg t’a Zeezi yeelame tɩ d reng n bao Wẽnnaam Rĩungã, la d ra maan yɩɩr ne d sẽn na n dɩ la d sẽn na n yeelg ye. A paasame tɩ tõnd ba wã mii tõnd sẽn dat bũmb ninsã. (Mat. 6:31-33) D sẽn tẽed pʋlen-kãng to-to wã n wilgd d sã n sɩd nonga a Zeova. Bala, kɩs-sɩd ne nonglem tũuda taaba. D sã n pa kɩs ned sɩda, d pa tõe n nong-a ne d sũur fãa ye. (Yɩɩn. 143:8) Rẽ n so tɩ d ned kam fãa segd n sok a meng woto: ‘Mam magb toor-toorã, la m sẽn vɩ to-to wã wilgdame tɩ m sɩd nonga a Zeova bɩ? Mam wilgda daar fãa tɩ m kɩsa sɩd t’a Zeova na n gesa m yell bɩ?’
9 Kiris-ned yʋʋr sẽn boond t’a Mayk wilgame t’a nonga a Zeova, la t’a teeg-a lame. A bi-bɩɩlem wakate, a ra rat n kẽnga tẽn-zẽng n tɩ moon koɛɛgã. Hal baa a sẽn wa n kẽ kãadem n dog kamb a yiibã, a ra ket n data rẽ. A Mayk ne a zakã rãmb karma kibay sẽn gomd d tẽed-n-taas sẽn tɩ moond koɛɛgã zĩis koe-moondbã sẽn pa waoog yelle. Rẽ poore, b yãka yam n na n bas bũmb kẽer baoobo. B koosa b zakã, n yik n tɩ kẽ roog sẽn pa bedr wʋsg pʋgẽ. Sẽn paase, a Mayk booga a tʋʋmã, la a bao n bãng a sẽn tõe n maan to-to n pa tẽn-zẽng n tũnug ne ẽntɛrnetã n ges a tʋʋmã yelle. Woto fãa kɩtame t’a Mayk ne a zakã rãmb tõog n yik n kẽng tẽn-zẽnga. Yʋʋm a yiib poore, a Mayk yeela woto: “Tõnd yãame t’a Zeezi goam nins sẽn be Matye 6:33 wã yaa sɩda!”
D WILG TƖ D SŨUR NOOMA NE BŨMB NINS WẼNNAAM SẼN ZÃMSD TÕNDÃ
10. Bõe yĩng tɩ yaa sõma tɩ d rɩk a Davɩɩd naoore, n bʋgsd a Zeova noyã la bũmb nins a sẽn naanã zugu?
10 Daar a yembre, rĩm a Davɩɩd yeela woto: “Saasẽ moonda Wẽnnaam ziirã, la sa-gãongã togsda bãmb nus tʋʋmã.” La a paase: “Sẽn-Ka-Saab tõogã zemsa zãnga, la a leb n manegda vɩɩm. Sẽn-Ka-Saab kasetã yaa sɩd zãnga, n kõt ka-yam soabã yam.” A Davɩɩd bʋgsa Wẽnnaam noyã sẽn kõt yamã zugu, la bũmb nins a sẽn naanã me zugu. Rẽ paasa yẽ ne a Zeova zoodã pãnga, la kɩt me t’a maneg n dat n wilg t’a nong-a lame. A Davɩɩd yeela woto: “Bɩ mam noorã goamã, la m sũurã tagsg ta yãmb yam. Sẽn-Ka-Saabo, yãmb yaa mam pĩiga, la m fãagda!”—Yɩɩn. 19:2, 8, 15.
11. Wãn to la d tõe n tũnug ne bãngr ning d sẽn paam a Zeova nengẽ wã n wilg tɩ d nong-a lame? (Ges-y sõsgã sɩngrẽ fotã.)
11 Rũndã-rũndã, a Zeova sõngda tõnd tɩ d bãngd yẽ mengã, a raabã, bũmb nins a sẽn naanã, la a Gomdã sõma. Dũniyã neb nonga karen-wogdo. La naoor wʋsgo, neb nins sẽn karemd karen-wogdã wat n pa le nong Wẽnnaam ye. A Zeova yẽ pa rat tɩ d paam bãngr bal ye. A sõngda tõnd tɩ d lebgd yam dãmb me, rat n yeel t’a wilgda tõnd d sẽn tõe n maan to-to tɩ bãngr ning d sẽn paamdã naf tõndo, la neb a taaba. (Yel. 4:5-7) Wala makre, a Zeova ratame tɩ d sõng nebã tɩ b “bãng sɩdã,” n wa paam fãagre. (1 Tɩm. 2:4) D sã n moond koɛɛgã ne yẽesem n sõngd nebã tɩ b bãngd Wẽnnaam Rĩungã, la a sẽn na n maan bũmb nins ninsaalbã yĩngã, d wilgdame tɩ d nonga a Zeova, la tɩ d nonga d taabã me.—Karm-y Yɩɩn-sõamyã 66:16, 17.
12. Bõe la bi-pugl yeel tɩ wilgdẽ t’a sũur nooma ne bũmb nins a Zeova sẽn kõtã?
12 Baa kambã meng tõe n wilgame tɩ b nonga a Zeova, la tɩ b sũur nooma ne bũmb nins fãa a sẽn kõt-bã. A Sanon yeelame tɩ yẽ sẽn wa n tar yʋʋm 11 t’a yaoã tar yʋʋm 10, bãmb kẽnga rasem a tãab tigis-kãsenga, t’a gom-zugã yaa:“ La piété. ” Tigis-kãsengã daar a ye, b yãka zĩig n yeel tɩ kambã la kom-bɩɩsã tɩ zĩnd be. A Sanon yeelame tɩ yẽ sẽn wa n tɩ zĩ be wã, a yamã ra pa gãe bãan ye. La a sũurã wa n yɩɩ noogo, bala, b wa n kõo b ned kam fãa Les jeunes s’interrogent — Réponses pratiques sebrã. A Sanon sẽn paam seb-kãngã sẽn yaa sõma wʋsgã, a tagsg yɩɩ wãn ne a Zeova? A yeela woto: “Yaa rẽ la mam bãng t’a Zeova sɩd beeme, la t’a nonga maam hal wʋsgo.” A Sanon paasame: “D sẽn paam tɩ d Wẽnnaam-kãseng a Zeova kõt-d kũun-sõma a woto wã noom-d-la wʋsgo!”
D SAK T’A ZEOVA KIBL-DU
13, 14. A Zeova sã n kibl-du, d manesem segd n yɩɩ wãna, la bõe yĩnga?
13 Biiblã yeelame t’a Zeova kibinda “b sẽn nong-a soaba, wa ba sẽn keoogd a bi-nongr to-to wã.” (Yel. 3:12) La a sã n wa kibl-du, d manesem segd n yɩɩ wãna? Tʋm-tʋmd a Poll yeela woto: “Yaa sɩd t’a wakatã, sɩbgr buud fãa ka sũ-noog ye, yaa sũ-sãanga.” A Poll sẽn yeel woto wã, pa rat n yeel tɩ kiblg yõod pa waoog ye. Bala, a paasame: “Kaoosg pʋgẽ, a womda tɩrlem biis sẽn wat ne laafɩ neb nins sẽn paam remsgã yĩnga.” (Ebre. 12:11) A Zeova sã n wa kibl-du, d sã n nong-a d pa na n yẽgem wall d yik d sũur ye. Yaa sɩd tɩ rẽ tõe n yɩɩ toog ne kẽere. La d sẽn nong a Zeova wã tõe n sõng-d-la wʋsg zĩ-kãng wɛɛngẽ.
14 A Malaki wakatẽ wã, zʋɩf-rãmbã wʋsg ra pa tũud a Zeova saglsã ye. B ra mii tõogã sẽn yeel bũmb ning maandã wɛɛngẽ. La b ra pa tũud rẽ, hal t’a Zeova sũur sãam ne-b t’a keoog-ba. (Karm-y Malasɩ 1:12, 13.) A Zeova sagl-b-la naoor wʋsgo, tɩ b pa tek ye. Rẽ n so t’a yeel-b woto: “Mam na n tʋma kãab-wẽngã yãmb sʋka, la m kɩt tɩ y barka lebg kãab-wẽngã. N-yẽe, mam na n kɩtame tɩ y barkã lebg kãab-wẽnga, yãmb sẽn ka kelg m keoogrã yĩnga.” (Mal. 2:1, 2) Vẽenega, ned sã n pa kelgd a Zeova saglsã wall a tagsdẽ tɩ b pa tar yõodo, a tõe n paama zu-loeese.
15. Rũndã-rũndã nebã manesem bʋg la d pa segd n talle?
15 Rũndã-rũndã, nebã wʋsg sẽn yaa rat-m-ye rãmb la wilg-m-mens rãmbã pa rat n wʋm tɩ b gomd sagls la kiblg yell ye. B pʋd n pa rat tɩ ned sagl-b ye. Sã n pa wa n yaa tɩlɛ, b pa sakd saglg ye. La d pa segd n yɩ wa nin-kãens ye. Biiblã sagenda kiris-nebã tɩ b ‘ra yɩ wa dũni-kãngã nebã,’ la tɩ b bao n bãng Wẽnnaam daabã sẽn zems zãngã n tũ. (Rom. 12:2) A Zeova tũnugda ne a siglgã n kõt tõnd sagls d vɩɩmã nens wʋsg pʋsẽ. Wala makre, b wilgd-d-la pagbã ne rapã manesem sẽn segd n yɩ to-to ne taaba, d sẽn tõe n yõg zood ne neb nins buud tɩ naf-do, la d sẽn segd n maan to-to pemsmã kokr wɛɛngẽ. D sã n sakd a Zeova saglsã, n sakd n toeemd sẽn na yɩl n ta a yam, d wilgdame tɩ d sũur nooma ne a sẽn wilgd-d sorã, la tɩ d sɩd nong-a lame.—Zã 14:31; Rom. 6:17.
TEEG-Y-YÃ A ZEOVA T’A KOGL-YÃ
16, 17. a) Bõe yĩng tɩ d sã n wa rat n maan bũmb bɩ d segd n deng n bao n bãng sẽn noom a Zeova? b) Bõe la Israyɛll nebã maan tɩ wilg tɩ b pa teeg a Zeova?
16 Bi-bilf sã n yã bũmb n yɛɛse, a zoet n kẽnga a roagd nengẽ. La kambã sã n wa bɩtẽ, b wat n teegda b meng n yãkd b toorẽ yam. Sɩd me, yaa biig sẽn wat n tõe n yãk a toorẽ yam la b mi t’a bɩɩme. Baasgo, biig ne a roagdb sã n noom ne taaba, baa a bɩʋʋng zugẽ, a na n mi n kota a roagdbã saglse. Yaa woto ne tõnd me. D ba a Zeova kõo tõnd ned kam fãa sor t’a tõe n yãk a toorẽ yam. La d sẽn nong-a la d kɩs-a sɩdã, d baooda a sõngr wakat fãa, tɩ d sã n wa rat n maan bũmb bɩ d na n deng n bao n bãng sẽn noom-a. D sã n teeg a Zeova, a na n kõ-d-la a vʋʋsem sõngã, tɩ sõng-d tɩ d maan sẽn yaa tɩrga.—Fili. 2:13.
17 A Sãmwɛll wakatẽ wã, Filisti nebã zaba ne Israyɛll nebã n tõog-ba. La Israyɛll nebã pa bao a Zeova sõngr ye. B yeela woto: “Wa-y tɩ d kẽng Sɩlo n tɩ tall Sẽn-Ka-Saab kaoolã koglgã n wa. Bɩ Sẽn-Ka-Saab wa tõnd sʋka, n fãag-d d bɛɛbã nugẽ.” B sẽn maan woto wã baasa wãna? Kibarã paasame: “Sãoongã yɩɩ kãsenga: b kʋʋ Israyɛll tãb-biis tus pis-tã. Filistẽ-dãmbã zabame n yõk Wẽnnaam kaoolã koglgã n deege.” (1 Sãm. 4:2-4, 10, 11) Israyɛll nebã tagsame tɩ kaoolã koglg sã n be ne-ba, a Zeova na n sõng-b lame tɩ b tõog b bɛɛbã. La b pa kos a Zeova sõngr ye. B leb n pa bao n na n bãng a Zeova sẽn dat tɩ b maan bũmb ningã ye. B maana bãmb mensã sẽn tagsd tɩ segdame wã bala, n paam toogo.—Karm-y Yel-bũn 14:12.
18. Bõe yĩng tɩ d segd n teeg a Zeova?
18 Yɩɩn-gʋlsd a ye sẽn da nong a Zeova la a teeg-a ne a sũur fãa yeela woto: “Mam na n maana tẽeb ne Wẽnnaam, mam na n leb n pʋʋsa bãmb barka, b sẽn fãag-ma yĩnga. Mam Wẽnnaam, m sũur sãamame, rẽ kɩtame tɩ m na n zĩnd . . . n tẽeg yãmb yelle.” (Yɩɩn. 42:6, 7) Yãmb yaa wa yɩɩn-gʋlsdã bɩ? Yãmb nonga Wẽnnaam la y teeg-a ne y sũur fãa bɩ? Baa sã n yaa woto, tõe tɩ bũmb n be y sẽn tõe n maan n paase. Biiblã yeela woto: “Bɩ f teeg Sẽn-Ka-Saab ne f sũur fãa, la f ra teeg f meng bãngr ye. Bɩ f tẽeg Sẽn-Ka-Saab yelle, bũmb nins fãa f sẽn maandã pʋgẽ, la bãmb n na n manega f soayã.”—Yel. 3:5, 6.
19. Bõe la d tõe n maan n wilg tɩ d nonga a Zeova?
19 A Zeova sẽn deng n nong tõndã, a wilga tõnd d sẽn tõe n maan to-to n wilg tɩ tõnd me nong-a lame. Bɩ d ra tol n yĩm mak-sõng ning a sẽn kõ tõnd nonglmã wɛɛngẽ wã ye. Sẽn paase, bɩ d maan d sẽn tõe fãa n wilg tɩ tõnd me nong-a-la ‘ne d sũur fãa, d yalẽ fãa, d yamã fãa, la ne d pãngã fãa.’—Mark 12:30.


text:
Kibar 115: Tẽngã na n lebga arzãna
GES-Y tãensã! Ges-y tɩ-bɛdã sẽn ning puudu. Zĩigã pa neer sɩda? Ges-y yĩisrã sẽn lelemd biigã nugã, la bõn-yẽesã ne wed-moosã. Rẽ yĩnga yãmb pa rat n vɩɩmd zĩ-kãngã buud pʋgẽ sɩda?
Arzãnã na n yɩɩ woto buudu. Wẽnnaam datame tɩ tõnd vɩɩmd arzãna pʋgẽ wakat fãa. A pa rat tɩ tõnd le nams wa nebã sẽn namsd to-to rũndã-rũndã wã ye. Biiblã yeela woto: ‘Wẽnnaam na n zĩnda ne bãmba. Kũum ka na n le zĩnd ye, la sũ-sãoong bɩ yãbr walla toog kõn le zĩnd yɛs ye. Dẽenem bũmb fãa loogame.’ Yaa woto la Wẽnnaam pʋlem neb nins sẽn na n vɩɩmd arzãnã pʋgẽ wã.
Yaa a Zezi n na n maan woto fãa. Yãmb mii sẽn na n yɩ wakat ning bɩ? Yaa a sã n wa kɩt tɩ wẽnemã fãa sa la a kɩt tɩ nin-wẽnsã me menem poore. Tẽeg-y t’a Zezi sẽn wa n be tẽngã zugã, a sãoogã bãas buud toor-toore, la a vʋʋg kũum menga. A Zezi maana woto n na n wilg a sẽn na n wa maan bũmb ning tẽngã gill zugu, a sã n wa lebg Wẽnnaam rĩungã rĩma.
Yãmb we n tags n ges vɩɩmã sẽn na n yɩ noog to-to arzãnã pʋgẽ! A Zezi ne neb nins a sẽn yãkã na n dɩɩ naam saasẽ. B na n gesa nebã fãa yelle, la b kɩt tɩ b paam sũ-noogo. Masã, bɩ d ges d sẽn segd n maan bũmb ning n ta Wẽnnaam yam, n wa paam n vɩɩmd arzãnã pʋgẽ wakat fãa yĩnga.
Wilgri 21:3, 4; 5:9, 10; 14:1-3.
Sogsgo
- Bõe yĩng tɩ Biiblã gomd wed-moos sẽn be saasẽ yelle?
- B boonda zabr ning Wẽnnaam sẽn na n zab ne nin-wẽnsã tɩ bõe, la bõe yĩng t’a na n zab zab-kãngã?
- Wala foto wã sẽn wilgdã, ãnd soab n na n lʋɩ zabrã taoore, bõe yĩng t’a fõgen naam pʋgla, la a sẽn zãad sʋʋgã wilgda bõe?
- D sã n lebg n ges kibar 10, 15 ne 33, bõe yĩng tɩ Wẽnnaam sẽn na n kʋ nin-wẽnsã pa segd n yɩ lingr ne tõndo?
- Wãn to la kibar 36 la 76 wilgd tɩ Wẽnnaam na n sãama nin-wẽnsã, baa b sã n yet tɩ b yaa wẽn-tũudba?
Sogsg a taaba
- Karm-y Wilgr 19:11-16.
Wãn to la Gʋlsg Sõamyã wilgd vẽeneg tɩ yaa a Zezi Kirist la sẽn zao wed-pɛɛlgã? (Wil. 1:5; 3:14; 19:11; Ezai 11:4)
- Zɩɩmã sẽn mad a Zezi fuugã wilgda bõe? (Wil. 14:18-20; 19:13)
Wed-rʋʋdb nins sẽn pʋgd a Zezi wã yaa ãnd dãmba? (Wil. 2:26, 27; 12:7; 19:14; Mat. 25:31, 32)


text:
M maanda wãn n bas pornografi wã gesgo?
F sẽn tõe n maane
Bao n bãng pornografi wã sẽn sɩd yaa a soaba. Pornografi wã sãamda bũmb Wẽnnaam sẽn naan tɩ yaa sõma. Fo sã n bãng rẽ, na n sõnga foo tɩ f ‘
kisg wẽnga.’—Yɩɩn-sõamyã 97:10.
Tags a sẽn wat ne yɛl ninsã. Pornografi wã kɩtdame tɩ neb nins sẽn maand-a wã, la neb nins sẽn get-a wã pa le tar bark ye. Rẽ n so tɩ Biiblã yeel yaa: “
Gũus-m-meng soab yãta yell n zoe n soonde.”—Yel-bũnã 22:3.
Yãk yam n maan bũmbu. Wẽn-sakd a Zoob yeelame: “
Mam . . . maana kaool ne m ninã, tɩ m kõn ges pa-kul ne ratem wẽng ye.” (Zoob 31:1) Ad bũmb kẽer f sẽn tõe n yãk yam n maane:
M sã n wa yaa m ye, n pa na n pak ẽntɛrnetã ye.
M sã n pak ẽntɛrnetã tɩ imaaz-yood wa puki, m na n paga zĩig pʋgẽ.
M na n togsa kãsma bɩ m zoa sẽn tõe n sagl-m sõma.
Pʋʋse. Yɩɩn-gʋlsdã pʋʋsa a Zeova ne a sũur fãa n yeel yaa: “
Bɩ y kɩt tɩ m wẽnemd n da ges bũmb nins sẽn ka tar yõodã ye.” (Yɩɩn-sõamyã 119:37) Wẽnnaam datame tɩ f tõoge. Fo sã n pʋʋs n kos-a sõngre, a na n kõ-f-la pãng tɩ f tõog n maan sẽn yaa sõma.—Filip-rãmbã 4:13.
Gom ne neda. Bao ned f sẽn kɩs sɩd ne, n togs-a. Rẽ na n sõng-f lame tɩ f tõog n bas minim-wẽng kãnga.—Yel-bũnã 17:17.
Ra yĩm ye. F yam sã n wa be pornografi wã gesgo, tɩ f tõog f meng n pa gese, yaa sõma wʋsgo. Pʋʋs Wẽnnaam a Zeova n togs-a, la f pʋʋs-a bark a sẽn kõ-f pãng tɩ f tõogã. F sã n tõog f meng n pa ges pornografi, noogda a Zeova sũuri.—Yel-bũnã 27:11.


text:
Yɩɩl-y n pẽg a Zeova: Yɩɩn-paala
Ad yɩɩn-paal d sẽn paame, Wẽnnaam a Zeova pẽgr la a waoogr yĩnga. Telesarz-y yɩɩll fãa miziki, la a goamã, n zãms yɩɩn-noodã.
Rĩungã luglame: Bɩ a wa!
Yɩɩn-kãngã gomda Wẽnnaam Rĩungã yelle, n pẽgd Wẽnnaam a Zeova, a sẽn kɩt t’a Zezi Kirist rɩt naamã.
Sõng-
d tɩ d paam raoodo
Naag-y n yɩɩl yɩɩn-kãngã tɩ d kos Wẽnnaam a Zeova t’a kõ-d raood tɩ d moon koɛɛgã, a yʋʋrã yĩnga.
Tõnd Wẽnnaam, fo yʋʋrã la a Zeova
Pẽg-y a Zeova yʋʋrã sẽn yaa kãsengã, la y moon tɩ nebã fãa bãng tɩ yẽ a ye bal n ka tar to.
Sõng-b tɩ b tẽebã tall pãnga
D kota a Zeova t’a sõng sẽn zãmsd-b Biiblã la kogl-b tɩ b tẽebã kell n tall pãnga, tɩ b wa paam vɩɩm sẽn kõn sa.
So-pakd vɩɩm
D yɩɩl n wilg a Zeova tɩ d nong-a lame, tɩ koɛɛgã mooneg noom-d lame, la tɩ so-pakdbã vɩɩm noom-d lame.
D baooda neb nins sẽn nong laafɩ wã
Yɩɩn-noogo, sẽn wilgd tɩ d nonga nebã, la tɩ d maanda d sẽn tõe n baood Wẽnnaam piisã.
D taasda nebã buud fãa koɛɛgã
Yɩɩl-y-yã, n wilg t’a Zeova tũub yaa sõma, la d wilg tɩ d sõngda neb buud fãa tɩ b tõe n paam a zoodo.
Vẽenem, dũni sẽn yaa lik pʋgẽ
Dũni wã lebga lik bida, la tõnd tara vẽenem.
D keoog nebã, yaa yõor yelle
D taasd nebã fãa koɛɛgã tɩ nan ket n tõe.
D we n kẽng n tɩ moon koɛɛgã
Sasa ninga, d yam bal la d leb d gãagẽ wãn tɩ gãande. la d paamda raood n yit n moondẽ.
Yaa maam la yãmb maan-yã
Sẽn yaa bũmb ning fãa la b maan n sõng neb nins sẽn paam vʋʋsem sõng zaeebã, a Zeezi getame tɩ yaa yẽ la b sõng-yã.
Buud sẽn welg toor Wẽnnaam yĩnga
A Zeova nonga kiris-neb nins sẽn paam zaeebã wʋsgo. Bãmb me maanda a raabã ne b sũy fãa.
Fo kõo tõnd f Bi-nongrã
D pʋʋs a Zeova barka, a sẽn kɩt t’a Zeezi wa ki tõnd yĩngã. Kɩtame tɩ ned fãa tõe n tẽ tɩ beoog na n yɩɩ neere.
Bark pʋʋsgo, Kiris maoongã yĩnga
A Zeova sẽn tʋm a Zeezi t’a wa sak n ki tɩ yɩ maoongã wilgdame t’a Zeova nonglmã ka to ye. Rẽ n so tɩ d rat n pʋʋs-a bark wakat fãa yĩnga.
D tʋmda ne d sũy fãa Wẽnnaam yĩnga
Sẽn yaa tʋʋmd ning fãa la a Zeova rat tɩ d tʋme, d sak n tʋm ne sũ-noogo.
Wẽnnaam kambã pukrã wakat kolgame
D gũuda a Zeova sẽn na n vʋʋg Kirisã ba-biisã tɩ b kẽng saasẽ, n tɩ naag-a tɩ b zab n sãam b bɛɛbã la b naag-
Foo la tõnd pãng zĩiga, foo la tõnd teeg-yã
Vɩɩmã zu-
Koɛɛgã mooneg kõta tõnd sũ-noogo
Y sã n miẽ tɩ y maanda y sẽn tõe n na n moon sũ-tɩrs rãmbã, pa noom yãmb sɩda?
D na n kell n tõoga toogo
Yɩɩll sẽn na n sõng-d tɩ d tõog toog zu-loees sasa, la d tũ a Zeova ne d sũur fãa, d vɩɩmã tõre.


text:
Best Al Kʋrãana podcasts we could find (Updated February 2018)
Related podcasts: Islamic Religion Education Yõodo Yĩnga Sagles Pagba Tafsɩɩre Al-kʋrãana Buudo Yela Noloer Doaaga Kõom Pʋg Zogdo Pʋʋsm Tʋmsg Lihlaangã Dãmba Al Kʋrãana public [search 0]
Related podcasts: Islamic Religion Education Yõodo Yĩnga Sagles Pagba Tafsɩɩre Al-kʋrãana Buudo Yela Noloer Doaaga Kõom Pʋg Zogdo Pʋʋsm Tʋmsg Lihlaangã Dãmba Al Kʋrãana public [search 0]
A
Al-kʋrãana Tafsɩɩre
Morã gomame n vẽneg Alkurãana aayar-dãmba maana-rãmba, la bʋʋd lanins sẽn be Al-kʋrãana aayay pʋgẽ, la a leb n gom yel lanins sẽn kẽed ne loeega managre, la sũnna-rãmb nakẽndre dĩina pʋgẽ.
D
Dĩina yõodo la nabiyaam dãmba tʋmsg yõodo
B goma: wẽnnaam sẽn tũus lihlaamba ne a neema sẽn yaa lihlaangã, a leb n goma nabiyaama tũusg yelle la dĩina taasg boblg yelle, a leb n goma welg dĩina ne tõnd nĩnĩngã tor-tore, a leb n goma nabiyaama tʋʋmde dũnĩ wã pʋgẽ, a leb n goma sẽn wa ne daliil vẽens lanins sẽn yaa al kʋrãan la hadiisi, walaa sẽn gom lihlaangã pidb yelle n tog n baas ne lihlaamba yems-taaba yelle.
L
Lihlaangã pʋʋsm la a zogdo, la zak pʋg kõom doaaga
A goma pʋʋsm nĩngr lihlaangã pʋgẽ yelle, la zak pʋgẽ kõom doaaga, la a leb n gom sahdã maana bang yelle, la faatɩ kareng bang yelle, la a leb n gom kambã kareng yelle, la alkurãana kareng ne a zogdã yelle, la a kew nebã yi tɩɩm maago.
S
Sagles Pagba yĩnga
Morã goma yel lanins sẽn watã:1- Pag sak a sɩd noore, la yõod laning sẽn be a pʋgẽ Dũni la laahre.2- Beel kẽnd zãagre, 3- wẽnnaam dĩina sõngre, la tals la miskɩɩb sõngre,4- Dũni yĩgsgu.5- Sũnna la Alkurãana pogb, la togs-n-ta yaar zãagre.
N
Noloer yela buudo
A goma noloer sẽn dat n yeelga, la noloerã sẽn yaa tilayã daliil damba sẽn yi Alkurãana la nabiyaam sunna pugẽ, la padmesd sẽn tõy n tik bas noloere, la bũm laning sẽn sãamd noloere, la tũudmã reegr sart rambaa, n wa tɩ baas nẽ taraweehã buudo.
A
Al-kʋrãana Tafsɩɩre
1Al-kʋrãana Tafsɩɩre 0451:08
Al-kʋrãana Tafsɩɩre 04
A
Al-kʋrãana Tafsɩɩre
1Al-kʋrãana Tafsɩɩre 0851:08
Al-kʋrãana Tafsɩɩre 08
A
Al-kʋrãana Tafsɩɩre
1Al-kʋrãana Tafsɩɩre 0951:08
Al-kʋrãana Tafsɩɩre 09
A
Al-kʋrãana Tafsɩɩre
1Al-kʋrãana Tafsɩɩre 1151:08
Al-kʋrãana Tafsɩɩre 11
A
Al-kʋrãana Tafsɩɩre
1Al-kʋrãana Tafsɩɩre 1451:08
Al-kʋrãana Tafsɩɩre 14
A
Al-kʋrãana Tafsɩɩre
1Al-kʋrãana Tafsɩɩre 0151:08
Al-kʋrãana Tafsɩɩre 01
A
Al-kʋrãana Tafsɩɩre
1Al-kʋrãana Tafsɩɩre 0551:08
Al-kʋrãana Tafsɩɩre 05
A
Al-kʋrãana Tafsɩɩre
1Al-kʋrãana Tafsɩɩre 1251:08
Al-kʋrãana Tafsɩɩre 12
A
Al-kʋrãana Tafsɩɩre
1Al-kʋrãana Tafsɩɩre 1351:08
Al-kʋrãana Tafsɩɩre 13
A
Al-kʋrãana Tafsɩɩre
1Al-kʋrãana Tafsɩɩre 0251:08
Al-kʋrãana Tafsɩɩre 02
A
Al-kʋrãana Tafsɩɩre
1Al-kʋrãana Tafsɩɩre 0351:08
Al-kʋrãana Tafsɩɩre 03
A
Al-kʋrãana Tafsɩɩre
1Al-kʋrãana Tafsɩɩre 1051:08
Al-kʋrãana Tafsɩɩre 10
A
Al-kʋrãana Tafsɩɩre
1Al-kʋrãana Tafsɩɩre 0651:08
Al-kʋrãana Tafsɩɩre 06
A
Al-kʋrãana Tafsɩɩre
1Al-kʋrãana Tafsɩɩre 0751:08
Al-kʋrãana Tafsɩɩre 07


text:
Biiblã zãmsg yĩnga
Bũmb nins fãa sẽn be ka wã bee yamleoogo, n tõe n sõng yãmb tɩ y zãmsd Biiblã bilf-bilfu, hal tɩ naf-yã.
Koe-noog sẽn yit Wẽnnaam nengẽ!
Wẽnnaam tara yʋʋr bɩ?
Wẽnnaam tara naam yʋy wʋsgo. Wala makre Sẽn-tõe-a-fãa, Naandã la Zu-soaba. La a yʋ-peellã bee sẽn ta naoor 7 000 pĩnd wẽndẽ Biibl-dãmbã pʋsẽ.
Koe-noog sẽn yit Wẽnnaam nengẽ!
Wẽnnaam tara yʋʋr bɩ?
Wẽnnaam tara naam yʋy wʋsgo. Wala makre Sẽn-tõe-a-fãa, Naandã la Zu-soaba. La a yʋ-peellã bee sẽn ta naoor 7 000 pĩnd wẽndẽ Biibl-dãmbã pʋsẽ.
Ned sã n zãmsd yãmb Biiblã
Bõe yĩng tɩ y tog n zãms Biiblã?
Dũniyã gill zugu, Biiblã sõnga neb milyõ rãmb tɩ b paam b sogsg kẽer leoore. Yãmb me na n sakame tɩ Biiblã sõng-y bɩ?
Wãn to la d zãmsd ned Biiblã?
Dũniyã gill zugu, nebã miime t’a Zeova Kaset rãmbã zãmsda nebã Biiblã zaalem. Ges-y b sẽn maand rẽ to-to.
Kos-y tɩ b wa zãms-y Biiblã
Y tõe n paamame tɩ b wat n zãmsd-y Biiblã zaalem, sasa la zĩig ning y sẽn date.
Tʋʋm-y ne Biiblã zãmsgã sɛba
Video-rãmb̃ sẽn kõt yam
Zãmsgã sɛba
Zãms-y Biiblã d tigissã sasa
A Zeova Kaset rãmbã tigissi
Bao-y n bãng-y tõnd sẽn tigimd taab zĩig ninga, la d tigissã sẽn yaa to-to.
Bõe la b maand Rĩung roogẽ?
Ges-y video wã tɩ y na bãnge.
Bũmb a taab sẽn sõngde
Zĩig y sẽn tõe n kẽ n maan vaeesgo
Tũnug-y ne sɛb a Zeova Kaset rãmbã sẽn yiisi, n bãng Biiblã sẽn yet yɛl toor-toor zugu.